open-index/open-wikipedia-markdown huggingface dataset:
അന്യാതിയാൻ

പ്രാചീന ശിലായുഗത്തിന്റെ ആരംഭദശയിൽ മനുഷ്യൻ ഉപയോഗിച്ചിരുന്ന ഒരു ശിലാ ആയുധമാണ് **അന്യാതിയാൻ** (ഇംഗ്ലീഷ്:Anyathian). മിനുസപ്പെടുത്താത്ത പരുക്കൻ കൽച്ചീളുകളാണ് ഈ ആയുധത്തിന് ഉപയോഗിച്ചിരുന്നത്. ഇവയ്ക്ക് കൈപിടി ഉണ്ടായിരുന്നില്ലെന്നതാണ് പ്രധാനമായി ചൂണ്ടിക്കാണിക്കപ്പെടുന്ന പ്രത്യേകത. ചെത്തുന്നതിനും ചീകുന്നതിനും ഉപയോഗിച്ചിരുന്ന ഈ ശിലായുധങ്ങൾ അധികവും ഉത്തര മ്യാൻമറിലെ താഴ്വരകളിൽ ഐരാവതി നദീതടത്തിൽ കണ്ടെടുത്ത പുരാവസ്തു നിക്ഷേപങ്ങളിൽനിന്നാണ് ലഭ്യമായിട്ടുള്ളത്. തത്ഫലമായി മ്യാൻമറിലെ പ്രാചീന ശിലായുഗ സംസ്കാരത്തിനുതന്നെ അന്യാതിയാൻ സംസ്കാരം എന്ന പേരു ലഭിച്ചു. ഈ സംസ്കാരത്തിന്റെ പ്രത്യേകത അതു നിലനിന്ന കാലഘട്ടത്തിലുടനീളം ഇത്തരം ആയുധങ്ങളെ സംബന്ധിച്ച് ഐകരൂപ്യം പുലർത്തിയിരുന്നു എന്നതാണ്. ആ കാലഘട്ടത്തിലെങ്ങും തന്നെ കൈപിടിയുള്ള ആയുധങ്ങൾ ഉണ്ടായിരുന്നതായി കാണുവാൻ കഴിഞ്ഞിട്ടില്ല. മണ്ണും ശിലീഭവിച്ച മരവും ചേർന്നുളള ഒരു പദാർഥമാണ് ഈ ശിലായുധങ്ങൾക്ക് ഉപയോഗിച്ചിരുന്നത്. ഒരു വായ്ത്തല മാത്രമുള്ള ഈ ആയുധം വെട്ടുന്നതിനും ചെത്തുന്നതിനും പറ്റിയവയായിരുന്നു. അന്യാതിയാൻ കാലഘട്ടത്തിന്റെ ഉത്തരാർധത്തിൽ ഇത്തരം ആയുധങ്ങൾ കൂടുതൽ മെച്ചപ്പെടുത്താനുള്ള ശ്രമങ്ങൾ നടന്നിട്ടുള്ളതായി കാണാൻ കഴിയും. ഇതിന്റെ പരിണാമമായിട്ടാണ് കൈക്കോടാലിയുടെ ആകൃതിയിലുള്ള അഡ്സേ രൂപംകൊണ്ടത് എന്ന് കരുതപ്പെടുന്നു. അഡ്സേയുടെ ആഗമം അന്യാതിയാൻ കാലഘട്ടത്തിന്റെ അന്ത്യം കുറിച്ചു.

## പുറംകണ്ണികൾ
*http://www.britannica.com/EBchecked/topic/29114/Anyathian-complex
*http://www.britannica.com/EBchecked/topic/175715/Early-Anyathian-complex
എൽ ഹോസ്പിറ്റൽ

പ്രസിദ്ധ ഫ്രഞ്ച് ഗണിതശാസ്ത്രജ്ഞനാണ് **എൽ ഹോസ്പിറ്റൽ** എന്നറിയപ്പെടുന്ന ഗിയോം ഫ്രാൻസ്വാ ആന്റ്വാൻ, മാർക്വി ദെ ലോപ്പിത്താൽ (Guillaume François Antoine, Marquis de l'Hôpital) (1661 - 1704 ഫെബ്രവരി 2)
## ജീവചരിത്രം
ഡിഫറൻഷ്യൽ കാൽകുലസിൽ ആദ്യമായി ടെക്സ്റ്റ്‌ ബുക്ക്‌ എഴുതിയ എൽ ഹോസ്പിറ്റൽ  1661-ൽ പാരിസിൽ ഒരു പ്രഭുകുടുംബത്തിൽ ലഫ്റെനന്റ്റ് ജനറലും പ്രഭുവും ആയ ആൻ-അലെക്സാന്ദ്രെയുടെ മകനായി ജനിച്ചു. ഒരു പ്രഭു കുടുംബമായതിനാൽ അദ്ദേഹത്തിനും മിലിറ്ററിയിൽ ചേരേണ്ടി വന്നു. പക്ഷേ കാഴ്ചശക്തിയിലെ തകരാറ് നിമിത്തം ജോലിയിൽ നിന്നും രാജിവെച്ചു.
പ്രസിദ്ധമായ എൽ ഹോസ്പിറ്റൽ നിയമം ഇദ്ദേഹത്തിന്റെ ആദ്യ ടെക്സ്റ്റ്‌ പുസ്തകമായ analyse des infiniment pettis pour lintelligaree deslignes courbes ലുള്ളതാണ്.

Image:L'Hospital - Analyse des infiniment petits pour l'intelligence des lignes courbes, 1715 - 1425244.jpg|*Analyse des infiniment petits pour l'intelligence des lignes courbes*
Image:L'Hospital - Traité analytique des sections coniques et de leur usage pour la resolution des equations dans les problemes tant déterminez qu'indéterminez, 1720 - BEIC 1358532.jpg|*Traité analytique*


## അവലംബം
ഗണിത ശാസ്ത്ര പ്രതിഭകൾ (പള്ളിയറ ശ്രീധരൻ, ജിനീസ്‌ ബുക്സ്, കണ്ണൂർ )
## പുറത്തേക്കുള്ള കണ്ണികൾ
*http://www.gap-system.org/~history/Mathematicians/De_L'Hopital.html 
*http://mathworld.wolfram.com/LHospitalsRule.html
*http://www.math.hmc.edu/calculus/tutorials/lhopital/

വർഗ്ഗം:ഗണിതം - അപൂർണ്ണലേഖനങ്ങൾ
വർഗ്ഗം:ഫ്രഞ്ച് ഗണിതശാസ്ത്രജ്ഞർ
ജോൺ ബോസ്‌കോ

റോമൻ കത്തോലിക്കാ സഭയിലെ ഒരു വിശുദ്ധനാണ് **ഡോൺ ബോസ്കോ** എന്ന **ജോൺ ബോസ്കോ** (1815 ഓഗസ്റ്റ് 16 - 1888 ജനുവരി 31). പത്തൊൻപതാം നൂറ്റാണ്ടിലെ ഇറ്റാലിയൻ റോമൻ കത്തോലിക്കാ പുരോഹിതനും അധ്യാപകനും എഴുത്തുകാരനുമായിരുന്നു ഡോൺ ബോസ്കോ. ഫ്രാൻസിസ് ബോസ്കോ, മാർഗ്രറ്റ് ഒച്ചീന എന്നിവരാണ് അദ്ദേഹത്തിൻറെ മാതാപിതാക്കൾ. അദ്ദേഹം ടൂറിനിൽ ജോലിചെയ്യുമ്പോൾ വ്യവസായവൽക്കരണത്തിന്റെയും നഗരവൽക്കരണത്തിന്റെയും അനന്തരഫലങ്ങൾ അനുഭവിക്കുന്ന ജനങ്ങൾ, തെരുവ് കുട്ടികൾ, കുട്ടിക്കുറ്റവാളികൾ, മറ്റ് പിന്നാക്കം നിൽക്കുന്ന യുവാക്കൾ എന്നിവരുടെ ഉന്നമനത്തിനും വിദ്യാഭ്യാസത്തിനുമായി അദ്ദേഹം തന്റെ ജീവിതം സമർപ്പിച്ചു. ശിക്ഷയേക്കാൾ സ്നേഹത്തെ അടിസ്ഥാനമാക്കിയുള്ള അദ്ധ്യാപന രീതികൾ അദ്ദേഹം വികസിപ്പിച്ചെടുത്തു. ഇത് സലേഷ്യൻ പ്രിവന്റീവ് സിസ്റ്റം എന്നറിയപ്പെട്ടു. 

ഫ്രാൻസിസ് ഡി സാലസിന്റെ ആത്മീയതയുടെയും തത്ത്വചിന്തയുടെയും അനുയായിയായ ബോസ്കോ മേരി ഹെൽപ്പ് ഓഫ് ക്രിസ്റ്റ്യൻസ് എന്ന പേരിൽ യേശുവിന്റെ അമ്മയായ മറിയയുടെ കടുത്ത ഭക്തനായിരുന്നു. ടൂറിൻ ആസ്ഥാനമായി സലേഷ്യൻസ് ഓഫ് ഡോൺ ബോസ്കോ സ്ഥാപിച്ചപ്പോൾ അദ്ദേഹം തന്റെ കൃതികൾ ഡി സാലസിനായി സമർപ്പിച്ചു. മരിയ ഡൊമെനിക്ക മസറെല്ലോയ്‌ക്കൊപ്പം പാവപ്പെട്ട പെൺകുട്ടികളുടെ പരിചരണത്തിനും വിദ്യാഭ്യാസത്തിനുമായി സമർപ്പിക്കപ്പെട്ട കന്യാസ്ത്രീകളുടെ സഭയായ സലേഷ്യൻ സിസ്റ്റേഴ്സ് ഓഫ് ഡോൺ ബോസ്കോ സ്ഥാപിച്ചു.

1815 ഓഗസ്റ്റ് 16 - ന് ഇറ്റലിയിലെ പൈഡ്‌മോണ്ടിൽ ജനിച്ചു. 1888 ജനുവരി 31-ന് 72 ആം വയസ്സിൽ അന്തരിച്ചു. 1934 ഏപ്രിൽ 1 - ന് പയസ് പതിനൊന്നാമൻ മാർപാപ്പ റോമിൽ വച്ച് ഇദ്ദേഹത്തെ വിശുദ്ധനായി പ്രഖ്യാപിച്ചു.

## അവലംബം

## പുറത്തേക്കുള്ള കണ്ണികൾ
* Salesians of Don Bosco Official Website (multi-lingua
* a
* Salesians of Don Bosco Official Website (Philippine South
* l
* i
* co's important writings in original language

വർഗ്ഗം:ആംഗ്ലിക്കൻ സഭയിലെ വിശുദ്ധർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ
പ്രാതൽ

രാത്രിയുറക്കമുണർന്നതിന് ശേഷം ദിവസത്തിന്റെ ആദ്യത്തിൽ കഴിക്കുന്ന ഭക്ഷണത്തെയാണ് **പ്രാതൽ** (**Breakfast**)  അഥവാ **പ്രഭാത ഭക്ഷണം**.  എന്ന് വിളിക്കുന്നത്. വിവിധ നാടുകളിൽ വ്യത്യസ്തമായ പ്രാതൽ വിഭവങ്ങളാണുള്ളത്. പ്രധാനമായും അന്നജം, പ്രോട്ടീൻ എന്നിവയാണ് പ്രാതലിൽ ഉൾപ്പെടുത്താരുള്ളത്.

ആരോഗ്യ ശാസ്ത്രപരമായും പ്രാതലിന് വളരെയധികം പ്രാധാന്യമുണ്ട്. തുടർച്ചയായി പ്രാതൽ കഴിക്കാത്തവർക്ക് അമിതവണ്ണം, പ്രമേഹം തുടങ്ങിയ ആരോഗ്യപ്രശ്നങ്ങൾ ഉണ്ടാകാനുള്ള സാധ്യത കൂടുതലാണ്

** കേരളത്തിലെ പ്രാതൽ വിഭവങ്ങൾ **

* ഇഡ്ഢലി,ദോശ : സാമ്പാർ / ചട്നി
* അപ്പം : മുട്ടക്കറി/ സ്റ്റ്‌റ്റ്യൂ /കിഴങ്ങ് കറി
* പുട്ട് : കടലക്കറി
* പൂരി : കിഴങ്ങ് കറി
* ചപ്പാത്തി : പരിപ്പ് കറി, മീൻ കറി
* ഇടിയപ്പം : കടല, മുട്ട, വെജിറ്റബിൾകുറുമ
* ഉപ്പുമാവ് : പഴം, പപ്പടം

## ചിത്രശാല

File:Full English Breakfast.JPG|tഇംഗ്ലീഷുകാരുടെ പൂർണ്ണ പ്രാതൽ, (പുഴുങ്ങിയ മുട്ട കറുത്തപുട്ട്, സോസ് കൂൺ വേവിച്ച പയർ, തക്കാളി
File:Hot cake.jpg|thumb|225px|ചൂടപ്പം
File:Kauk hnyin baung and baya kyaw.JPG|ഉഴുന്നുവടയും ചമ്മന്തിയും
File:Naan bya with mutton soup.JPG|നാനും മട്ടൺസൂപ്പും
File:IMG Mohinga.JPG|മോഹിങ്ഗയും ഫ്രിട്ടെർസും
File:Breakfast_idli_sambar.jpg|ഇഡലിയും സാംബാറും - ദക്ഷിണ ഭാരതത്തിലെ പ്രാതൽ
പ്രമാണം:Nagercoil breakfast.jpg|തമിഴ് പ്രാതൽ


## അവലംബം


വർഗ്ഗം:ഭക്ഷണങ്ങൾ - അപൂർണ്ണലേഖനങ്ങൾ
വർഗ്ഗം:ഭക്ഷണശൈലികൾ
വർഗ്ഗം:പ്രഭാത ഭക്ഷണങ്ങൾ
ദി സ്റ്റേറ്റ്സ്മാൻ

ഒരു ഇന്ത്യൻ വാർത്തമാന ദിനപത്രമാണ് **ദി സ്റ്റേറ്റ്സ്മാൻ**. ഇംഗ്ലീഷിലാണ് ഇത് അച്ചടിക്കുന്നത്. 1875--ൽ പ്രസിദ്ധീകരണം ആരംഭിച്ചു. കൊൽക്കത്ത, ന്യൂ ഡൽഹി, സിലിഗുരി, ഭുവനേശ്വേർ എന്നിവിടങ്ങളിൽ നിന്ന് പ്രസിദ്ധീകരിച്ചുവരുന്നു. ദി സ്റ്റേറ്റ്സ്മാൻ ലിമിറ്റഡ് എന്ന കമ്പനിയാണ് ഉടമസ്ഥർ. കൊൽകത്തയാണ് ആസ്ഥാനം.. ബംഗാളിൽ ഏറ്റവും പ്രചാരമുള്ള ഇംഗ്ലീഷ് ദിനപത്രങ്ങളിൽ ഒന്നാണ് സ്റ്റേറ്റ്സ്മാൻ.

റോബർട്ട് നൈറ്റ് എന്ന ഇംഗ്ലീഷുകാരൻ 1875 ജനിവരി 15 ന് പത്രം ആരംഭിച്ചു. കൽകത്തയിൽനിന്നും പ്രസിദ്ധീകരിച്ചിരുന്ന "ഇംഗ്ലീഷ് മാൻ", "ന്യൂ ഫ്രണ്ട് ഓഫ് ഇന്ത്യ" എന്നീ പത്രങ്ങൾ സംയോജിപ്പിച്ചാണ് ദി സ്റ്റേറ്റ്സ്മാൻ എന്ന പത്രം ആരംഭിക്കുന്നത്. ആദ്യകാലത്ത് പത്രത്തിന്റെ പേര് "ദി സ്റ്റേറ്റ്സ്മാൻ ന്യൂ ഫ്രണ്ട് ഓഫ് ഇന്ത്യ" എന്നായിരുന്നു. പിന്നീട് ചുരുക്കി ദി സ്റ്റേറ്റ്സ്മാൻ എന്ന് പുനർനാമകരണം ചെയ്തു. ബ്രിട്ടീഷ് ഭരണകാലത്ത് ബ്രിട്ടീഷ് മാനേജ്മെന്റായിരുന്നു പത്രം നിയന്ത്രിച്ചിരുന്നത്. സ്വാതന്ത്ര്യാനന്തരം ഇന്ത്യകാർക്ക് കൈമാറി. പരം ചൊപ്രയായിരുന്നു ആദ്യ ഇന്ത്യൻ എഡിറ്റർ 
ബംഗാളിലെ ഏറ്റവും കൂടുതൽ പ്രചാരമുള്ള ഇംഗ്ലീഷ് ദിനപത്രമായിരുന്നു എങ്കിലും ടൈംസ് ഓഫ് ഇന്ത്യ, ഹിന്ദുസ്ഥാൻ ടൈംസ്, ടെലഗ്രാഫ്, എന്നീ പുതിയ പത്രങ്ങളുടെ ആവിർഭാവത്തോടെ ആ സ്ഥാനം നഷ്ട്പെട്ടു.. ദൈനിക് സ്റ്റേറ്റ്സ്മാൻ എന്ന പേരിൽ ഒരു ബംഗാളി ദിനപത്രവും 2004 മുതൽ പ്രസിദ്ധീകരിച്ചുവരുന്നു.

=arjun= അവലംബം ==

## പുറമേനിന്നുള്ള കണ്ണികൾ
* Official site of The Statesman
* ''The Statesman and Bartaman Combination Rates 
* ''Indian Newspapers and Magazines Online from worldpress.org''

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
പളുങ്ക്

ബ്ലെസി സംവിധാനം ചെയ്ത് 2006-ൽ പുറത്തിറങ്ങിയ മലയാളചലച്ചിത്രമാണ് **പളുങ്ക്**. മമ്മൂട്ടി നായക വേഷത്തിലഭിനയിച്ചിരിക്കുന്ന ഈ ചിത്രത്തിൽ ബേബി നസ്റിയ നസ്റീം, ലക്ഷ്മി ശർമ്മ, ബേബി നിവേദിത, ജഗതി ശ്രീകുമാർ എന്നിവർ പ്രധാന വേഷങ്ങളിലഭിനയിച്ചിരിക്കുന്നു.
## പുറമെ നിന്നുള്ള കണ്ണികൾ
*

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
അന്യാധീനപ്പെടുത്തൽ

ഇന്ത്യൻ വസ്തുകൈമാറ്റനിയമം (Transfer of Property Act) 5-ആം വകുപ്പ് അനുസരിച്ച് ഒരു വ്യക്തി, തന്റെ വസ്തുവകകളെ തന്നിലേക്കുതന്നെയോ മറ്റാർക്കെങ്കിലുമോ, കൈമാറുന്ന കൃത്യമാണ് **അന്യാധീനപ്പെടുത്തൽ**. ഒരാൾ സ്വന്തം വസ്തുവകകൾക്ക് ഒരു ട്രസ്റ്റ് (Trust) ഉണ്ടാക്കുകയും, അയാൾ അതിന്റെ *ട്രസ്റ്റി* ആയി പ്രവർത്തിക്കുകയും ചെയ്യുന്നത് വസ്തുവിന്റെ ഉടമസ്ഥത തന്നിലേക്കുതന്നെ കൈമാറുന്നതിന് ഒരു ഉദാഹരണമാണ്. ജീവിച്ചിരിക്കുന്ന വ്യക്തികൾ തമ്മിലുള്ള കൈമാറ്റത്തെ മാത്രമേ പ്രസ്തുതനിയമം വിഭാവനം ചെയ്യുന്നുള്ളു. നിയമസങ്കേതപ്രകാരം കമ്പനികൾ, സംഘടനകൾ മുതലായവയെ ജീവിച്ചിരിക്കുന്ന വ്യക്തികൾക്കു തുല്യമായി പരിഗണിക്കുന്നതാണ്.

## കൈമാറ്റനിയമം

ഏതുതരം വസ്തുവും കൈമാറ്റം ചെയ്യാമെന്നാണ് പൊതുനിയമമെങ്കിലും അതിൽ ചില വ്യത്യാസങ്ങളുണ്ട്. ഉദാ. പിൻതുടർച്ചാവകാശം, വെറും ഉപയോഗാവകാശം, അനുഭവാവകാശം, പൊതുകാര്യാലയം, സർക്കാർ ഉദ്യോഗസ്ഥന്റെ ശമ്പളം, വാർധക്യകാലവേതനം ഇവയൊന്നും കൈമാറ്റം ചെയ്യപ്പെടാവുന്നതല്ല. ഉടമ്പടി ചെയ്യുന്നതിനർഹതയുള്ള ആർക്കും, കൈമാറുന്നതിനു യോഗ്യതയുള്ള വസ്തുക്കൾ ഉണ്ടെങ്കിൽ അത് ഭാഗികമായോ, പൂർണമായോ അന്യാധീനപ്പെടുത്തുവാൻ അവകാശമുണ്ട്. പ്രായപൂർത്തിയാകാത്ത ഒരാൾ ചെയ്യുന്ന വസ്തുകൈമാറ്റം അസാധുവാണ്. എന്നാൽ അന്യാധീന ഉടമ്പടിയിൽ മൈനർക്ക് ദോഷകരമായ ബാദ്ധ്യതകൾ ജനിപ്പിക്കുന്നില്ലെങ്കിൽ മൈനറുടെ പേർക്ക് കൈമാറ്റം ചെയ്യാവുന്നതാണ്.

കൈമാറുന്നതോടുകൂടി കൈമാറ്റം ചെയ്യുന്ന ആളിന് പ്രസ്തുത വസ്തുവിലുണ്ടായിരുന്ന എല്ലാ അവകാശങ്ങളും നിയമപരമായ ബാദ്ധ്യതകളും കൈമാറ്റം കിട്ടിയ ആളിൽ അടങ്ങുന്നതാണ്. കൈമാറ്റവസ്തു ഭൂമിയാണെങ്കിൽ അതിൻമേലുള്ള *ഈസ്മെന്റ്* (Easement) അവകാശം, കൈമാറ്റത്തിനുശേഷമുള്ള വാടക തുടങ്ങിയ അവകാശങ്ങൾ കൈമാറ്റം വാങ്ങുന്ന ആളിൽ ലയിക്കുന്നു.

ചില ഒഴിവുകൾക്കു വിധേയമായി കൈമാറ്റപ്പെട്ട വസ്തു അന്യാധീനപ്പെടുത്തുന്നതിനെതിരായിട്ടുള്ള പൊതു വിലക്കുകളോ വ്യവസ്ഥകളോ സാധുവല്ലാത്തതാണ്. എന്നാൽ ഭാഗികമായ വിലക്കുകളോ, വ്യവസ്ഥകളോ നിലനില്ക്കുന്നതാകുന്നു. ഉത്തമർണനെ തോല്പിക്കുന്നതിനോ വഞ്ചിക്കുന്നതിനോ കാലതാമസപ്പെടുത്തുന്നതിനോ ഉദ്ദേശിച്ചുള്ള കൈമാറ്റങ്ങൾ നിയമദൃഷ്ടിയിൽ ദുർബലവും അസ്ഥിരപ്പെടുത്താവുന്നതുമാണ്. വിവാദവസ്തുവിനെ സംബന്ധിച്ച് ഒരു വ്യവഹാരം നിലവിലിരിക്കുമ്പോൾ നടത്തുന്ന കൈമാറ്റങ്ങൾ കോടതിവിധിക്കു വിധേയമാണ്. എല്ലാത്തരത്തിലുള്ള കൈമാറ്റങ്ങളും എഴുതി രജിസ്റ്റർ ചെയ്യണമെന്നുണ്ട്. എന്നാൽ അപൂർവം ചിലത് വാക്കിൻപ്രകാരവും തുടർന്ന് കൈവശം വിട്ടുകൊടുത്തും നടത്താം.

## പുറംകണ്ണികൾ
*http://dolr.nic.in/Acts&Rules%5CTransferOfPropertyAct%281882%29.htm 
*http://www.adb.org/documents/others/insolvency/local_law_ind_5.pdf 

വർഗ്ഗം:നിയമം
ഇൻപുട്ട് ഉപകരണങ്ങൾ

കമ്പ്യൂട്ടറിലേക്ക് വിവരങ്ങൾ കൈമാറുവാനായി ബന്ധിപ്പിക്കുന്ന  നമുക്ക് പല വിവരങ്ങളും കൈമാറേണ്ടി വരുന്ന സാഹചര്യങ്ങൾ ഉണ്ടാവും, ഈ സമയം അതിനായി നാം കമ്പ്യൂട്ടറിലേക്ക് ഒരു ഡിവൈസ് (ഒരു ഇലകട്രോണിക് ഉപകരണം) ബന്ധിപ്പിച്ചാൽ അത് നിവേശന ഉപകരണം (ഇൻപുട്ട് ‌ഡിവൈസ്) ആയി മാറി.  ഇന്ന് പല ആവശ്യങ്ങൾക്കായി പല നിവേശന ഉപകരണങ്ങളും ഉപയോഗിക്കുന്നു. പ്രധാനമായും അക്ഷരങ്ങൾ, ശബ്ദം, ചിത്രം, ദൃശ്യം എന്നിവ നൽകാനാണ് മുൻകാലങ്ങളിൽ ഇൻപുട്ട് ഉപകരണങ്ങൾ കൊണ്ട് ഉദ്ദേശിച്ചിരുന്നതെങ്കിലും, ഇന്ന് ആധുനിക സാങ്കേതിക വിദ്യയുടെ മുന്നേറ്റം മൂലം മറ്റ് ഉപയോഗങ്ങളും ഇവ സാധ്യമാക്കുന്നുണ്ട്.
## ചില നിവേശന ഉപകരണങ്ങൾ  (ഇൻപുട്ട് ഉപകരണങ്ങൾ)
* നിവേശനഫലകം അഥവാ കീബോർഡ് 
* മൗസ്
* ശബ്ദഗ്രാഹി (മൈക്രോഫോൺ)
* വെബ് ക്യാമറ
* സ്കാനർ
* ഡിജിറ്റൽ ക്യാമറ
* ഒ.എം.ആർ
* ഓ.സി.ആർ
* യു.എസ്.ബി. കേബിൾ
* ജോയ് സ്റ്റിക്ക്
* ബാർ കോഡ് റീഡർ
* ട്രാക്ക് ബോൾ

## ഉപയോഗങ്ങൾ
കമ്പ്യൂട്ടറിലേക്ക് മീഡിയ (ചിത്രം,ദൃശ്യം, ശബ്ദം), പ്രമാണങ്ങൾ എന്നിവ ശേഖരിക്കാനും അവ സൂക്ഷിച്ചു വയ്ക്കുവാനും ഇത് ഉപയോഗിക്കുന്നു.  നമുക്ക് അറിയാവുന്ന ചില വിവരങ്ങൾ, അത് ഏത് രൂപത്തിൽ ഉള്ളതായാലും കമ്പ്യൂട്ടർ മെമ്മറിയിലേക്ക് കൂടി പകർത്താനും, അങ്ങനെ അവ സുരക്ഷിതമായി സൂക്ഷിക്കാനുമാണ് ഇന്ന് "ഇൻപുട്ട്" ഉപകരണങ്ങൾ കമ്പ്യൂട്ടർ വിദഗ്ദ്ധരും കമ്പ്യൂട്ടർ ഉപയോക്താകളും ഉപയോഗിക്കുന്നത്,     പി.എസ്.സി പോലുള്ള ലക്ഷക്കണക്കിനാളുകൾ പങ്കെടുക്കുന്ന പരീക്ഷകളിൽ മൂല്യ നിർണയം നടത്തുന്നത് ഒ.എം.ആർ എന്ന ഇൻപുട്ട് ഉപകരണത്തിന്റെ സഹായത്താൽ ആണ് എന്നത് ഇതിനൊരുദാഹരണം മാത്രമാണ്.

## ഉപകരണങ്ങളും ഉപയോഗങ്ങളും

വർഗ്ഗം:കമ്പ്യൂട്ടർ പെരിഫെറൽ ഉപകരണം
എസ്സെൻഷ്യൽ കില്ലിങ്ങ്

ജെഴ്സി സ്കൊളിമോസ്ക്കി സംവിധാനവും, രചനയും നിർവഹിച്ച 2010-ൽ പുറത്തിറങ്ങിയ പോളിഷ് ചലച്ചിത്രമാണ് ***എസ്സെൻഷ്യൽ കില്ലിങ്ങ്*** 67-ആമത് വെനീസ് ചലച്ചിത്രമേളയിൽ വച്ച ചിത്രത്തിന്റെ ആദ്യ പ്രദർശനം നടന്നു. ഏറ്റവും മികച്ച നടനുള്ള പുരസ്ക്കാരവും, മൽസരചിത്രത്തിനുള്ള പുരസ്ക്കാരവും ചിത്രം കരസ്ഥമാക്കി. ജൂറുയിടെ പ്രത്യേക പുരസ്ക്കാരത്തിനും ചിത്രം അർഹമായി. 

## കഥാപശ്ചാത്തലം
അഫ്ഗാനിസ്ഥാനിലെ മരുഭൂമിയിൽ വച്ച് അമേരിക്കൻ സൈന്യത്തിന്റെ പിടിയിലാവുന്ന ഒരു അറബ്. അയാളെ അജ്ഞാതമായ ഒരു യൂറോപ്യൻ ഭൂപ്രദേശത്തിലൂടെ കൊണ്ടുപോകുന്നതിനിടക്ക് അവിചാരിതമായി അയാൾ രക്ഷപ്പെടുന്നു. മഞ്ഞുമലകളും, കാടും, നിറഞ്ഞ പ്രദേശത്തിലൂടെയുള്ള അയാളുടെ യാത്രയും, അതിജീവനത്തിനുള്ള പരിശ്രമമാണ് സിനിമ മുഴുവൻ.

## പുരസ്കാരങ്ങൾ
*67-മത് വെനീസ് അന്താരാഷ്ട്ര ചലച്ചിത്രമേള്
**Special Jury Prize -  ജെഴ്സി സ്കൊളിമോസ്ക്കി
**Coppa Volpi for the Best Actor - Vincent Gallo
**CinemAvvenire Award: Best Film In Competition - ജെഴ്സി സ്കൊളിമോസ്ക്കി
**Nominated 	Golden Lion - ജെഴ്സി സ്കൊളിമോസ്ക്കി

*25th Mar del Plata Film Festival
**Golden Astor for Best Film 
**Silver Astor for Best Actor: Vincent Gallo - Vincent Gallo
**ACCA Award (Argentine Film Reviewers Association): Best Film in the International Competition - ജെഴ്സി സ്കൊളിമോസ്ക്കി

*13th Polish Film Awards
**Eagle for Best Film 
**Eagle for Best Director - ജെഴ്സി സ്കൊളിമോസ്ക്കി
**Eagle for Best Music: Paweł Mykietyn
**Eagle for Best Editing: Réka Lemhényi/Maciej Pawliński

*36th Polish Film Festival
**Golden Lion for Best Film
**Best Director  - ജെഴ്സി സ്കൊളിമോസ്ക്കി
**Best Cinematography: Adam Sikora
**Best Music: Paweł Mykietyn
**Best Editing: Réka Lemhényi]]/[Maciej Pawliński

*11th Sopot Film Festival
**Grand Prix -  [ജെഴ്സി സ്കൊളിമോസ്ക്കി

## അവലംബം

## പുറമെ നിന്നുള്ള കണ്ണികൾ
* 
* 
* ''Essential Killing'' North American premiere at the 35th Toronto International Film Festival 
* ''Movie City News'' video interview with Jerzy Skolimowski on the making of ''Essential Killing''. 
* ''Film New Europe'' interview with Jerzy Skolimowski and the making of ''Essential Killing''. 

വർഗ്ഗം:പോളിഷ് ചലച്ചിത്രങ്ങൾ
വർഗ്ഗം:ഐറിഷ് ചലച്ചിത്രങ്ങൾ
വർഗ്ഗം:ഹംഗേറിയൻ ചലച്ചിത്രങ്ങൾ
വർഗ്ഗം:പോളിഷ് ഭാഷയിലുള്ള ചലച്ചിത്രങ്ങൾ
വർഗ്ഗം:ജെഴ്സി സ്കൊളിമോസ്ക്കി സംവിധാനം ചെയ്ത സിനിമകൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
അതിബലൻ

ശ്രീരാമ-ലക്ഷ്മണന്മാരുടെ മരണത്തിനു കാരണഭൂതനായ മുനിയാണ് **അതിബലൻ**. ബ്രഹ്മാവിന്റെ നിർദ്ദേശത്താൽ യമധർമ്മനാണ് അതിബലൻ എന്നപേരിൽ അയോദ്ധ്യയിൽ ശ്രീരാമന്റെ അടുത്ത് എത്തുന്നത്. ശ്രീരാമന്റെ സ്വർഗ്ഗാരോഹണത്തിനു കാരണമാകുന്ന കൂടിക്കാഴ്ചക്കു വേണ്ടിയായിരുന്നു ബ്രഹ്മാവ് യമധർമ്മനെ ഇതിനു നിയോഗിക്കുന്നത്. 

രാമരാവണയുദ്ധവും, ശ്രീരാമപട്ടാഭിഷേകവും, സീതാപരിത്യാഗവും കഴിഞ്ഞ്‌ ശ്രീരാമൻ അയോദ്ധ്യയിലെ കൊട്ടാരത്തിൽ ഭരതൻ, ലക്ഷ്മണൻ, ശത്രുഘ്നൻ, തുടങ്ങിയ സഹോദരങ്ങളോടും പുത്രമിത്രാദികളോടും മറ്റുപരിജനങ്ങളോടൊപ്പം താമസ്സിക്കുന്ന കാലം. 
ശ്രീരാമന്റെ അവതാരോദ്ദേശ്യം പൂർത്തിയായ വിവരം ത്രിലോകജ്ഞാനിയായ ബ്രഹ്മാവറിഞ്ഞു. ബ്രഹ്മാവ് യമധർമനോട് ശ്രീരാമന്റെ മനുഷ്യജീവിതം തീരാറായ വിവരം ധരിപ്പിക്കുകയും, അതിനു കാരണമാവാനായി യമൻ അതിബലൻ എന്നപേരിൽ ഒരു മഹർഷിയായി അയോദ്ധ്യ പോകാൻ നിർദ്ദേശിക്കുന്നു. മുനിയുടെ വേഷം പൂണ്ട്‌ ശ്രീരാമ സന്നിധിയിലെത്തി തനിക്ക് ശ്രീരാമചന്ദ്രനോടു മാത്രമായി രഹസ്യം ധരിപ്പിക്കാനുണ്ടെന്ന് രാമസഭയിൽ അറിയിച്ചു.  അദ്ദേഹത്തിന്റെ ആഗ്രഹം പോലെ രാജാവായ രാമൻ അതനുവദിക്കുകയും ചെയ്തു. അതിബലന്റെ ആഗമനോദ്ദേശ്യം മനസ്സിലാക്കിയ  ശ്രീരാമൻ ചെറുപുഞ്ചിരിയോടെ അതിബലനെ സ്വീകരിച്ചിരുത്തി. ചർച്ച കഴിയുന്നതുവരെ ആരെയും അകത്തു പ്രവേശിക്കാതിരിക്കാൻ ലക്ഷ്മണനേയും നിയുക്തനാക്കി. ആരെങ്കിലും അകത്തുകടന്നാൽ കാവൽ നിൽക്കുന്ന ലക്ഷ്മണന്റെ കൃത്യവിലോപമായി കണക്കാക്കി വധശിക്ഷ നടത്താനും അതിബലൻ രാമനോട് നിർദ്ദേശിച്ചു. രാമൻ മൗനാനുവാദവും അതിനു നൽകി.

സഭാവാസികളെ ഏവരേയും പുറത്തു നിർത്തി ശ്രീരാമൻ അതിബലനോട് സംഭാഷണത്തിൽ ഏർപ്പെട്ടു. (അതിബലനായി വന്ന യമധർമ്മൻ തന്റെ കർമ്മനിയോഗം രാമനോട് വിശദീകരിക്കുന്നതായി എഴുത്തച്ഛൻ അദ്ധ്യാത്മരാമായണത്തിൽ പറയുന്നുണ്ടങ്കിലും, വാല്മീകി തന്റെ മൂലരാമായണത്തിൽ ഇതൊന്നും മനസ്സിലാവാത്ത ഒരു സാധാരണ മനുഷ്യനായി മാത്രമെ രാമനെ വർണ്ണിക്കുന്നുള്ളു.) മുൻകൂട്ടി നിശ്ചയിച്ച പ്രകാരം ആ സമയം ക്ഷിപ്രകോപിയായ ദുർവ്വാസാവ് മഹർഷി ശിഷ്യഗണങ്ങളോടൊപ്പം അയോദ്ധ്യയിൽ എത്തിച്ചേർന്നു. മഹാരാജാവിനെ കാണണമെന്ന് ദുർ‌വാസാവ് ലക്ഷ്മണനോട് ആവശ്യപ്പെട്ടു. ആരെയും ഉള്ളിൽ കടത്തി വിടരുതെന്നുള്ള ജ്യേഷ്ഠന്റെ ആജ്ഞ ലക്ഷ്മണൻ അദ്ദേഹത്തോട് പറഞ്ഞുവെങ്കിലും, തന്നെ തടയാൻ ലക്ഷ്മണനു ധൈര്യമോ എന്നു ചോദിച്ച് മുനി കോപിഷ്ഠനായി. ദുർ‌വാസാവിന്റെ കണ്ണുകളിലെ കോപം കണ്ടു ഭയന്ന ലക്ഷ്മണൻ മനസ്സില്ലാമനസോടെ സഭാമണ്ഡപത്തിലേക്ക് ദുർ‌വാസാവിനെ കടത്തിവിട്ടു.  ദുർ‌വാസാവ് സഭാങ്കണത്തിൽ പ്രവേശിച്ച് രാമനോട് തനിക്കും ശിഷ്യർക്കും ഭക്ഷണത്തിനപേക്ഷിച്ചു. മൃഷ്ടാന്ന ഭോജനവും കഴിഞ്ഞ് അദ്ദേഹം പരിവാരങ്ങളോടൊപ്പം തിരിച്ചുപോയി.

തന്റെ വാക്കുകൾ തനിക്കു തന്നെ വിനയായല്ലോ എന്നോർത്ത്  രാമൻ ദുഃഖിച്ചു. സത്യലംഘനം നടത്താൻ തനിക്കാവില്ല. ജ്യേഷ്ഠന്റെ വാക്കുപാലിക്കാൻ ലക്ഷ്മണൻ തീരുമാനിച്ചു. അയോദ്ധ്യപുരിയിലെ സരയു നദിയിൽ ചാടി ലക്ഷ്മണൻ ജീവത്യാഗം ചെയ്തു. (ദേവിയും അനന്തനും പോയികഴിഞ്ഞിരിക്കുന്നുവെന്നു രാമൻ മനോഗതം നടത്തുന്നത് എഴുത്തച്ഛൻ പറയുന്നുണ്ട്.) ലക്ഷ്മണ വിയോഗത്തിനുശേഷം ദുഃഖിതനായ രാമൻ രാജ്യകാര്യങ്ങൾ പുത്രന്മാരെ ഏൽപ്പിച്ചു. അതിനുശേഷം ലക്ഷ്മണൻ ആത്മാഹുതി നടത്തിയ സരയുനദിയിൽ തന്നെ അദ്ദേഹവും തന്റെ ഭൗതികശരീരം ത്യജിച്ചു. രാമനൊപ്പം മൂന്നു മാതാക്കളും, രണ്ടു സഹോദരന്മാരും, അവരുടെ പത്നിമാരും, സുഗ്രീവാദി വാനരന്മാരും, അയോദ്ധ്യയിലെ അനവധി പൗരജനങ്ങളും ജീവത്യാഗം ചെയ്തു. രാമന്റെ സ്വർഗ്ഗരോഹണശേഷം വിഭീഷണനും ഹനുമാനും രാമപുത്രന്മാരും, അനുജന്മാരുടെ പുത്രന്മാരും  മാത്രമാണ് അവശേഷിച്ചത്.. ലക്ഷ്യപൂർത്തിയായതിനാൽ അതിബലൻ പൂർവ്വരൂപം കൈക്കൊണ്ടു യമധർമ്മനായി കാലാന്തരത്തിൽ മാറുകയും ചെയ്തുവെന്നു രാമായണം.

## അവലംബം

വർഗ്ഗം:രാമായണത്തിലെ കഥാപാത്രങ്ങൾ
ഹൂണന്മാർ

വോൾഗ നദിയുടെ കിഴക്കുഭാഗത്ത് അധിവസിച്ചിരുന്ന നാടോടി ജനതയാണ് **ഹൂണന്മാർ**.
## ഹൂണന്മാരുടെ ഉദയം
ജന്മ ദേശമായ മധ്യേഷ്യയിൽ ജനസംഖ്യ വർധിച്ചതിനേത്തുടർന്ന് മംഗോളിയയിലെ അപരിഷ്കൃത വർഗക്കാരായിരുന്ന ഹൂണന്മാർ കുടിയേറ്റം ആരംഭിച്ചു. ഒരു വിഭാഗം CE 375-453 കാലഘട്ടത്തിൽ യൂറോപ്പ് ആക്രമിച്ച് വൻ നാശങ്ങൾ വരുത്തി. ഈ വിഭാഗത്തിന്റെ തലവനായിരുന്നു കുപ്രസിദ്ധനായ ആറ്റില. വേറൊരു വിഭാഗം ഹൂണന്മാർ പേർഷ്യയിലൂടെ അഫ്ഗാനിസ്ഥാൻ കൈയ്യടക്കി. പിന്നീട് ഇന്ത്യയിലെത്തിയ ഇവർ ഗാന്ധാരത്തിനു പുറമേ പഞ്ചാബ്, മാൾവ, രാജസ്ഥാൻ തുടങ്ങിയ പ്രദേശങ്ങൾ പിടിച്ചടക്കിക്കൊണ്ട് ഒരു സാമ്രാജ്യം സ്ഥാപിച്ചു. തോരമാനനാണ് ഈ സാമ്രാജ്യത്തിന്റെ ആദ്യത്തെ രാജാവ്. 

## മിഹിരകുലൻ
തോരമാനന്റെ മരണ ശേഷം പുത്രനായ *മിഹിര കുലൻ* എ.ഡി 511-ൽ ഭരണാധികാരിയായി. എന്നാൽ ക്രൂരതയായിരുന്നു മിഹിരകുലന്റെ മുഖമുദ്ര. ബുദ്ധമത ഭിക്ഷുക്കളെ പീഡിപ്പിക്കുകയായിരുന്നു സ്ഥിര വിനോദം. പർവ്വതങ്ങളുടെ മുകളിൽ നിന്ന് ആനകളെ തള്ളിയിട്ട് കൊല്ലുന്നത് കാണാനും മിഹിരകുലന് ഇഷ്ടമായിരുന്നു. മിഹിരകുലന്റെ ക്രൂരതകളിൽ സഹികെട്ട് മറ്റു ചെറു രാജാക്കന്മാർ ചേർന്ന് മാൾവയിലെ യശോധർമ രാജാവിന്റെ സഹായത്താൽ മിഹിരകുലനെതിരെ യുദ്ധത്തിന് പുറപ്പെട്ടു. യുദ്ധത്തിൽ തോറ്റ ഇദ്ദേഹത്തെ സ്വന്തം ജ്യേഷ്ഠൻ തന്നെ സ്ഥാനഭ്രഷ്ടനാക്കിയതിനാൽ മിഹിരകുലൻ കാശ്മീരിൽ അഭയം നേടി. എന്നാൽ മിഹിരകുലൻ തനിക്ക് അഭയം നൽകിയ രാജാവിനെ വധിച്ച് അവിടുത്തെ അവകാശവും നേടിയെടുത്തു. എ.ഡി. 542-ൽ മിഹിരകുലന്റെ മരണത്തോടു കൂടി ഹൂണ സാമ്രാജ്യം ക്ഷണോന്മുഖമായി.ഈ ഹൂണന്മാരുടെ സാമ്രാജ്യത്തെ പുറമെ നിന്നുള്ളവര് ഹിന്ദുസ്ഥാനെന്ന് വിളിച്ചു വന്നു. ആ കാലത്ത്   സിഥിയന്മാരുടെ പ്രദേശം കൂടിയായിരുന്നു  സിന്ധിന് വടക്കുള്ള മേഖലകളിലെല്ലാം. ഹൂനന്മാരാകട്ടേ ഹിന്ദുക്കുഷ് മേഖല കടന്നു വന്നവരും ആയിരുന്നു. അന്ന് ഹിന്ദു മതമെന്ന് പേര് പോലും ഉണ്ടായിരുന്നില്ല, എങ്കിലും അവര്  ഇന്ത്യന് സംസ്കാരവുമായി ചേര്ന്നു . കാലക്രമേണേ ഇവരിലൂടെയാണ് ഹിന്ദുവെന്ന നാമം രൂപം കൊള്ളുന്നത്. അവരുടെ മതാശ്ലേഷണത്തിലൂടെ     ഉത്തരേന്ത്യയിൽ ഒരു സങ്കര സമുദായം ഉടലെടുത്തു. പിൽക്കാലത്തെ പല രജപുത്ര ഗോത്രങ്ങളും ഈ സമുദായത്തിൽ നിന്നാണ് ഉദ്ഭവിച്ചത്.

## അവലംബം

വർഗ്ഗം:ചരിത്രത്തിലെ ജനസമൂഹങ്ങൾ
വർഗ്ഗം:മാനവസംസ്കാരം
വർഗ്ഗം:പ്രാചീന ജനസമൂഹങ്ങൾ
വർഗ്ഗം:മദ്ധ്യേഷ്യയിലെ ജനവിഭാഗങ്ങൾ
ശീതീകരണശാല

ഭക്ഷ്യവസ്തുക്കൾ മരുന്നുകൾ തുടങ്ങിയ വസ്തുക്കൾ വൻതോതിൽ കേടുവരാതെ ദീർഘകാലത്തേക്ക് സൂക്ഷിച്ചുവക്കാൻ ഉപയോഗിക്കുന്ന സംവിധാനമാണ് **കോൾഡ് സ്റ്റോറേജ്** അഥവാ **ശീതീകരണശാല**. കോൾഡ് സ്റ്റോറേജിൽ വളരെ താഴ്ന്ന താപനിലയിൽ ആണ് ഉല്പന്നങ്ങൾ സൂക്ഷിക്കുന്നത്. അതിനാൽ സൂക്ഷ്മജീവികളുടെ പ്രവർത്തനം മൂലമുണ്ടാകുന്ന നശീകരണത്തെ കാര്യമായി ചെറുക്കാൻ കഴിയുകയും അതുമൂലം ഉല്പന്നങ്ങൾ ദീർഘകാലം ഉപയോഗയോഗ്യമായിരിക്കുകയും ചെയ്യുന്നു. വ്യത്യസ്ത ഉല്പന്നങ്ങൾ വ്യത്യസ്ത താപനിലകളിൽ ആണ് കോൾഡ് സ്റ്റോറേജിൽ സൂക്ഷിക്കപ്പെടുന്നത്. 

## അവലംബം
*http://farmextensionmanager.com/Malayalam/Agribusiness%20oppertunities/Agroprocessing%20sector/cold%20storage%20Projects.htm 

വർഗ്ഗം:സാങ്കേതികം
മാഹിഷ്മതി

ഹേഹേയ  വംശത്തിലെ അവന്തി സാമ്രാജ്യത്തിന്റെറെ തലസ്ഥാന നഗരിയാണ് **മാഹിഷ്മതി**. ഭാരതത്തിലെ സപ്തനദികളിലൊന്നായ നർമദയുടെ തീരത്താണ് ഈ നഗരം സ്ഥിതിചെയ്യുന്നത്. പുരാതന നഗരിയായ മാഹിഷ്മതിയുടെ ഇന്നത്തെ പേർ മഹേശ്വർ (മദ്ധ്യപ്രദേശ് - ഖർഗോൺ ജില്ല) എന്നാണ്. മാഹിഷ്മതിയെക്കുറിച്ച് രാമായണത്തിലും, മഹാഭാരതത്തിലും, ഇതരപുരാണാങ്ങളിലും വർണ്ണിക്കുന്നുണ്ട്. രാമായണത്തിൽ പൂർവ്വാകാണ്ഡത്തിൽ കാർത്തവീര്യവിജയത്തിൽ മാഹിഷ്മതി നഗരിയെപറ്റിയും അവിടുത്തെ ജീവിതചര്യകളും മറ്റും വിശദമായി വിവരിക്കുന്നുണ്ട്. രാവണൻ തന്റെ പടയോട്ടക്കാലത്ത് ഈ സുന്ദര നഗരിയിൽ വരുകയും മനോഹര നഗരം പിടിച്ചെടുക്കാൻ ശ്രമിച്ചെങ്കിലും അന്നത്തെ രാജാവായിരുന്ന കാർത്തവീര്യാർജ്ജുനൻ അദ്ദേഹത്തെ നിശ്ശേഷം തോൽപ്പിച്ചു. (രാവണൻ രാമനെകൂടാതെ രണ്ടുപേരോടു മാത്രമെ തന്റെ തോൽവി സമ്മതിച്ചിട്ടുള്ളു, അത് മാഹിഷ്മതിപതി കാർത്തവീര്യാർജ്ജുനനോടും, കിഷ്കിന്ദാപതി ബാലിയോടുമാണ്). ജമദഗ്നി മഹർഷിയെ വധിച്ചതിനാൽ പരശുരാമൻ കാർത്തവീര്യനേയും അദ്ദേഹത്തിന്റെ മറ്റനുജന്മാരെയും, പുത്രന്മാരെയും നിഗ്രഹിക്കുകയും, മാഹിഷ്മതിനഗരം നശിപ്പിച്ചുകളയുകയും ചെയ്തു. 

## അവലംബം


വർഗ്ഗം:ഹിന്ദു പുണ്യനഗരങ്ങൾ
വർഗ്ഗം:രാമായണം
വർഗ്ഗം:മഹാഭാരതത്തിലെ കഥാപാത്രങ്ങൾ
സപ്തനദികൾ

ഹൈന്ദവ വിശ്വാസ പ്രകാരം ഭാരതത്തിലെ ഏഴു പുണ്യനദികളാണ് **സപ്തനദികൾ** എന്നറിയപ്പെടുന്നത്. ഗംഗ, യമുന, ഗോദാവരി, സരസ്വതി, നർമദ, സിന്ധു, കാവേരി എന്നിവയാണ് ഈ ഏഴുനദികൾ. രാമായണത്തിലും, മഹാഭാരതത്തിലും, എല്ലാപുരാണങ്ങളിലും, ഉപനിഷത്തുകളിലും ഈ പുണ്യനദികളെപറ്റി പരാമർശിച്ചിട്ടുണ്ട്. ഗംഗാനദിയും, യമുനാനദിയും, സരസ്വതിനദിയും ത്രിമൂർത്തികളെ പ്രതിനിധാനം ചെയ്യുന്നു. അതുപോലെതന്നെ മറ്റു നാലു നദികൾ (ഗോദാവരി, നർമദ, സിന്ധു, കാവേരി) ശ്രീരാമൻ, ദുർഗ്ഗ, ഹനുമാൻ, ദത്താത്രേയൻ എന്നീ ദേവന്മാരേയും പ്രതിനിധികരിക്കുന്നു

ഈ പുണ്യ നദികളെ ഒരു ശ്ലോകമായി ഇങ്ങനെ വർണ്ണിക്കുന്നു.

## ഗംഗ

സപ്തനദികളിൽ പ്രഥമ സ്ഥാനം. ശ്രീ പരമശിവനെ പ്രതിനിധികരിക്കുന്നു. ഹിമാലയത്തിലെ ഗംഗോത്രിയിൽ നിന്നും ഉത്ഭവിച്ച് തെക്കുദിശയിൽ സഞ്ചരിച്ച് 2,510 കി.മീ. ദൂരം താണ്ടി ബംഗാൾ ഉൾക്കടലിൽ പതിക്കുന്നു.   ദക്ഷിണ ദിശയിൽ ഒഴുകുന്ന ഗംഗാനദി വാരണാസിയിൽ മാത്രം ഉത്തര ദിശയിൽ ഒഴുകുന്നു. കപിലമഹർഷിയുടെ കോപത്തിനിരയായ സഗരപുത്രന്മാരുടെ മോക്ഷാർത്ഥമായി ഭഗീരഥൻ സ്വർഗ്ഗത്തിൽനിന്നും ഗംഗയെ ഭൂമിയിൽ എത്തിച്ചുവെന്നാണ് ഐതിഹ്യം. ഭാരതീയർ ആത്മശുദ്ധീകരണത്തിനും, പാപനശീകരണത്തിനും ഗംഗാനദിക്ക്  ശക്തിയുണ്ടെന്നു വിശ്വസിക്കുന്നു.

## യമുന

സപ്തനദികളിൽ ദ്വിഥീയ സ്ഥാനം. ശ്രീ മഹാവിഷ്ണു പ്രതിനിധികരിക്കുന്നു. ഹിമാലയത്തിലെ യമുനോത്രിയിൽ നിന്നും ഉത്ഭവിച്ച് തെക്കു-കിഴക്കുദിശയിൽ സഞ്ചരിച്ച് 	1,376 കി.മീ. ദൂരം താണ്ടി അലഹബാദിൽ വെച്ച് ഗംഗാനദിയിൽ ചേരുന്നു. ശ്രീകൃഷ്ണന്റെ ജന്മസ്ഥലമായ മഥുര, ദില്ലി, അമ്പാടി, വൃന്ദാവനം എന്നീ പ്രദേശങ്ങൾ യമുനാതീരത്താണ് സ്ഥിതിചെയ്യുന്നത്. യമുന ഗംഗാനദിയിൽ ചേരുന്ന സംഗമസ്ഥനം ത്രിവേണിസംഗമം എന്നാണ് അറിയപ്പെടുന്നത്. ഹൈന്ദവവിശ്വാസപ്രകാരം യമുനയെ കൂടാതെ സരസ്വതിനദിയും ഇവിടെ ഗംഗയിൽ ചേരുന്നു എന്നു കരുതുന്നു. അതിനാൽ ത്രിമൂർത്തി സംഗമസ്ഥാനമായി ഇവിടം കരുതിപോരുന്നു. 

## ഗോദാവരി

സപ്തനദികളിൽ തൃതീയ സ്ഥാനം. ശ്രീ രാമനെ പ്രതിനിധികരിക്കുന്നു.

## സരസ്വതി

സപ്തനദികളിൽ നാലാം സ്ഥാനം. ബ്രഹ്മാവിനെ പ്രതിനിധികരിക്കുന്നു.

## നർമദ

സപ്തനദികളിൽ അഞ്ചാം സ്ഥാനം. ഹൈന്ദവ വിശ്വാസപ്രകാരം ദുർഗ്ഗാദേവിയെ പ്രതിനിധികരിക്കുന്നു. നീളത്തിൽ ഭാരതത്തിലെ നദികളിൽ അഞ്ചാം സ്ഥനം നർമദക്കാണ്.

## സിന്ധു

സപ്തനദികളിൽ ആറാം സ്ഥാനം. ഹൈന്ദവ വിശ്വാസപ്രകാരം ഹനുമാനെ പ്രതിനിധികരിക്കുന്നു.

## കാവേരി

സപ്തനദികളിൽ ഏഴാം സ്ഥാനം. ഹൈന്ദവ വിശ്വാസപ്രകാരം ദത്താത്രെയ മഹർഷിയെ പ്രതിനിധികരിക്കുന്നു.

## അവലംബം

വർഗ്ഗം: ഇന്ത്യയിലെ നദികൾ
വർഗ്ഗം: സപ്തനദികൾ
ജെഴ്സി സ്കൊളിമോസ്ക്കി

ഒരു പോളിഷ് ചലച്ചിത്ര സംവിധായകനും, തിരക്കഥാകൃത്തും, നടനുമാണ് **ജെഴ്സി സ്കൊളിമോസ്ക്കി** (പോളിഷ്:Jerzy Skolimowski).

## ജീവിതരേഖ
1938 പോളണ്ടിൽ ജനനം. രണ്ടാം ലോക മഹായുദ്ധത്തിന്റെ ഭീകരതക്കിടയിലായിരുന്നു ബാല്യം. Łódź നാഷ്ണൽ ഫിലിം സ്കൂളിൽ നിന്നും ചലച്ചിത്ര പഠനത്തിൽ ബിരുദം നേടി. 1960-ൽ ആദ്യ ചിത്രം ദി മെനാസിങ്ങ് ഐ പുറത്തിറങ്ങി. വിഖ്യാത സംവിധായകൻ റൊമാൻ പൊളാൻസ്കിക്കൊപ്പം നൈഫ് ഇൻ ദ വാട്ടർ എന്ന ചിത്രത്തിൽ സഹ തിരക്കഥാകൃത്തായി പ്രവർത്തിച്ചു.

1967-ൽ ദി ഡിപാർച്ചർ എന്ന ചിത്രം സംവിധാനം ചെയ്തു. ചിത്രം ബെർലിൻ ചലച്ചിത്രമേളയിൽ ഗോൾഡൻ ബെയർ പുരസ്ക്കാരം നേടി. 1978-ൽ പുറത്തിറങ്ങിയ ദി ഷൗട്ട് കാൻസ് ചലച്ചിത്രമേളയിൽ ജൂറി പുരസ്ക്കാരത്തിന് അർഹമായി. 1982-ൽ പുറത്തിറങ്ങിയ മൂൺ ലൈറ്റിങ്ങ് എന്ന ചിത്രത്തിന് കാൻസ് ചലച്ചിത്രമേളയിൽ ഏറ്റവും മികച്ച തിരക്കഥാകൃത്തിനുള്ള പുരസ്കാരം നേടി. 1985-ൽ ലൈറ്റ്ഷിപ്പ് എന്ന ചിത്രം സംവിധാനം ചെയ്തു. ചിത്രം വെനീസ് ചലച്ചിത്രമേളയിൽ പ്രത്യേക ജൂറി പുരസ്ക്കാരം നേടി.

1991-നു ശേഷം ചലച്ചിത്ര സംവിധാനത്തിൽ നിന്നും വിട്ടു നിന്നു. 2008-ൽ ഫോർ നൈറ്റ്സ് വിത്ത് അന്ന എന്ന ചിത്രത്തോടെ സംവിധാന രംഗത്തേക്ക് തിരിച്ചുവന്നു. ചിത്രം ടോക്കിയോ അന്താരാഷ്ട്ര ചലച്ചിത്രമേളയിൽ ജൂറി പുരസ്ക്കാരം നേടി.  2010-ൽ എസ്സെൻഷ്യൽ കില്ലിങ്ങ് എന്ന ചിത്രം പുറത്തിറങ്ങി. ചിത്രം 67-മത് വെനീസ് ചലച്ചിത്രമേളയിൽ ജൂറിയുടെ പ്രത്യേക പുരസ്ക്കാരത്തി അർഹമായി. നിരവധി ഹോളീവുഡ് ചലച്ചിത്രങ്ങളിലും അഭിനയിച്ചിട്ടുണ്ട്.

## ചലച്ചിത്രങ്ങൾ
*Erotique (*Erotyk*) (1960)
*ലിറ്റിൽ ഹാംലെറ്റ് (*Hamles*) (1960)
*The Menacing Eye (*Oko wykol*) (1960)
*ബോക്സിങ്ങ് (*Boks*) (1961)
*യുവർ മണി ഓർ യുവർ ലൈഫ് (*Pieniadze albo zycie*) (1961)
*ദി ന്യൂഡ് (1962)
*ഐഡന്റിഫിക്കേഷൻ മാർക്ക്സ്: നൺ (*Rysopis*) (1964)
*വാക്കോവർ (*Walkower*) (1965)
*ബാരിയർ (*Bariera*) (1966)
*ദി ഡിപാർച്ചർ (1967)
*ഹാൻസ് അപ്പ് (1981)
*ഡീപ്പ് എൻഡ് (1970)
*ദി അഡ്വെഞ്ചർ ഓഫ് ജെറാർഡ് (1970)
*കിങ്ങ്, ക്യൂൻ, നേവ് King, Queen, Knave (1972)
*ദി ഷൗട്ട് (1978)
*മൂൺലൈറ്റിങ്ങ് (1982)
*Dialóg 20-40-60 (1968) (segment "The Twenty-Year-Olds")
*സക്സസ്സ് ഇസ് ബെസ്റ്റ് റിവഞ്ച് (1984)
*ദി ലൈറ്റ്ഷിപ് (1985)
*ടോരെന്റ്സ് ഓഫ് സ്പ്രിങ്ങ് (1989)
*Ferdydurke (*30 Door Key*) (1991)
*ഫോർ നൈറ്റ്സ് വിത്ത് അന്ന (*Cztery noce z Anną*) (2008)
*അമേരിക്ക (2008)
*എസ്സെൻഷ്യൽ കില്ലിങ്ങ് (2010)

## പുരസ്കാരങ്ങൾ

## അവലംബം

## പുറമെ നിന്നുള്ള കണ്ണികൾ
* Senses of Cinema: Great Directors Critical Database 
* 
* 'Two Paths, Little Glory For This Polish Director', Anthony Paletta, *[[The Wall Street Journal]]*, 14 June 2011
* External Wandering, Michael Atkinson, movingimagesource.us
* Finding Zen in Poland: An Interview with Jerzy Skolimowski, Ben Sachs and Ignatiy Vishnevetsky, MUBI
* Photographs and literature on Jerzy Skolimowski

വർഗ്ഗം:പോളിഷ് ചലച്ചിത്ര സംവിധായകർ
വർഗ്ഗം:1938-ൽ ജനിച്ചവർ
ലിപിമാറ്റം

ഒരു ലിപിയിലുള്ള എഴുത്തിനെ മറ്റൊരു ലിപിയിലേക്ക് മാറ്റുന്ന വ്യവസ്ഥാനുസൃതപ്രക്രിയയാണ് **ലിപിമാറ്റം** അഥവ **ലിപ്യന്തരീകരണം** (ഇംഗ്ലീഷ്: Transliteration). ഈ പ്രക്രിയയിൽ വാക്കുകളുടെ അർത്ഥം പോലെയുള്ള ഭാഷാനിയമങ്ങൾക്ക് യാതൊരു പ്രസക്തിയുമില്ല, മറിച്ച് ഒരു ലിപിയിലുള്ള അക്ഷരങ്ങളെയോ അക്ഷരക്കൂട്ടങ്ങളേയോ ലക്ഷ്യലിപിയിലെ നിശ്ചിത അക്ഷരങ്ങളിലേആക്ക് മാറ്റുകയാണ് ചെയ്യുന്നത്.

ഇംഗ്ലീഷ് കീബോഡുകളുപയോഗിച്ച് കമ്പ്യൂട്ടറിൽ മലയാളമെഴുതാനുപയോഗിക്കുന്ന പല ലിപ്യന്തരണരീതികളും ഇത് സാക്ഷാത്കരിക്കുന്ന നിരവധി സോഫ്റ്റ്‌വെയറുകളും ഇന്ന് പ്രചാരത്തിലുണ്ട്. വരമൊഴി സോഫ്റ്റ്‌വെയർ ഇതിനൊരുദാഹരണമാണ്.  ഇവിടെ ഉപയോഗിച്ചിരിയ്ക്കുന്ന ലിപി പഴയ ലിപിയുടെ ശ്രേണി ആണ്. ഇത് വായിയ്ക്കുന്നതിനും എഴുതുന്നതിനും വളരെ സൗകര്യപ്രദമാണ്. കമ്പ്യൂട്ടറിന്റെ ആവിർഭാവത്തിന് മുൻപ്  അച്ചടിയുടെ സൗകര്യത്തിന് വേണ്ടി മലയാളം ലിപി പരിഷ്കരിയ്ക്കപ്പെട്ടപ്പോൾ കൈയെഴുത്ത് പ്രയാസമേറിയതാകുകയും കൈയക്ഷരം വികലമാകുവാനുള്ള സാധ്യത കൂടുകയുമായിരുന്നു. എന്നാൽ ഈ പോരായ്മ ഇവിടെ പരിഹരിയ്ക്കപ്പെട്ടിരിയ്ക്കുന്നു.

 വർഗ്ഗം:ഭാഷാശാസ്ത്രം
യങ്ങ് ഇന്ത്യ

1919-ൽ മഹാത്മാഗാന്ധി ആരംഭിച്ച പത്രമാണ് **യങ്ങ് ഇന്ത്യ**. ആഴ്ചയിൽ ഒന്ന് വീതമാണ് ഇത് പ്രസിദ്ധീകരിച്ചിരുന്നത്. സ്വാതന്ത്ര്യസമരവുമായി ബദ്ധപ്പെട്ടാണ് യങ്ങ് ഇന്ത്യ പ്രവർത്തിച്ചിരുന്നത്. ജനങ്ങളിൽ സ്വാതന്ത്ര്യസമരത്തിന്റെ ആശയങ്ങളും  എത്തിക്കുവാനും, വിവിധ വിഷങ്ങളിലുള്ള തന്റെ നിലപാടുകളൾ അറിയിക്കുവാനുമാണ് ഇത് പ്രധാനമായും ഉപയോഗിച്ചിരുന്നത്. ഇതിൽ പ്രസിദ്ധീകരിച്ചുവരുന്ന അദ്ദേഹത്തിന്റെ ലേഖനങ്ങൾ സൗജന്യമായി മറ്റു പ്രസിദ്ധീകരണങ്ങളിൽ ഉപയോഗിക്കുവാൻ അനുവദിച്ചിരുന്നു. പൂർണ്ണമായും പരസ്യങ്ങൾ ഒഴിവാക്കിയാണ് യങ്ങ് ഇന്ത്യ പ്രസിദ്ധീകരിച്ചിരുന്നത്. 

1932-ൽ യങ്ങ് ഇന്ത്യയുടെ ടെ പ്രവർത്തനം നിലച്ചു.

## അവലംബം


## പുറമേനിന്നുള്ള കണ്ണികൾ

*1922 മാർച്ച് 23-ലെ യങ്ങ് ഇന്ത്യ 
*Gandhi As A Journalist 

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
ഇന്ത്യൻ ഒപ്പീനിയൻ

1903-ൽ മഹാത്മാഗാന്ധി ദക്ഷിണാഫ്രിക്കയിൽ ആരംഭിച്ച പത്രമാണ് **ഇന്ത്യൻ ഒപ്പീനിയൻ**. ദക്ഷിണാഫ്രിക്കയിൽ നിലനിന്നിരുന്ന വർണ്ണ വിവേചനത്തിനെതിരെ പോരാടാനും, ഇന്ത്യൻ കുടിയേറ്റകാരുടെ പൗരാവകാശങ്ങൾക് സംരക്ഷിക്കുന്നതിനു വേണ്ടിയുമാണ് പത്രം ആരംഭിച്ചത്. ഇംഗ്ലീഷിനു പുറമേ ഹിന്ദി, ഗുജറാത്തി, തമിഴ് ഭാഷകളിലും പത്രം അച്ചടിച്ചിരുന്നു. 

## അവലംബം

*''The Significance of Indian Opinion''
*M. K. Gandhi. *An Autobiography or the Story of My Experiments with Truth* (1929)

## പുറമേനിന്നുള്ള കണ്ണികൾ
*Archives of ''Indian Opinion'' 1903-1914 
*Archives of ''Indian Opinion'' 1950-1961
*Gandhipoetics.com  A site containing an anthology and an analysis of the Satyagraha poetry found in the *Indian Opinion* between 1909 and 1911.
*The Significance of Indian Opinion

വർഗ്ഗം:ഇംഗ്ലീഷ്‌ ദിനപത്രങ്ങൾ
വർഗ്ഗം:ഹിന്ദി ദിനപത്രങ്ങൾ
വർഗ്ഗം:ഗുജറാത്തി ദിനപത്രങ്ങൾ
വർഗ്ഗം:തമിഴ് ദിനപത്രങ്ങൾ
ഭഗീരഥൻ

സൂര്യവംശ രാജാവ്. അയോദ്ധ്യാധിപതിയായിരുന്ന ദിലീപന്റെ പുത്രനാണ് **ഭഗീരഥൻ**. ആകാശഗംഗയെ ഭൂമിയിലും പാതാളത്തിലും  എത്തിച്ച് തന്റെ പൂർവ്വികരായ സഗരപുത്രന്മാർക്കു മോക്ഷം ലഭിക്കാൻ നിരവധി ത്യാഗങ്ങൾ അനുഭവിച്ച സൂര്യവംശരാജാവായിരുന്നു അദ്ദേഹം. ഭഗീരഥന്റെ ബഹുമാനാർത്ഥമാണ് ഗംഗാനദിയ്ക്ക് ഭാഗീരഥി എന്നപേർ ലഭിച്ചത്. ഗംഗാനദിയെ സ്വർഗ്ഗത്തിൽ നിന്നും ഭൂമിയിലെത്തിക്കാനായി അദ്ദേഹം നിരവധി വർഷങ്ങൾ ഗംഗദേവിയെ തപസ്സു ചെയ്തു. അവസാനം ഗംഗാദേവി പ്രത്യക്ഷയായി അനുഗ്രഹിച്ചു, എങ്കിലും ഭൂതലത്തിൽ പതിക്കുന്ന ഗംഗയെ താങ്ങാനുള്ള ശേഷി ശിവനുമാത്രമെയുള്ളു എന്ന് ഉപദേശിച്ച് അപ്രത്യക്ഷ്യയായി. പിന്നീട് ഭഗീരഥൻ ശിവനെ തപസ്സുചെയ്തു സംപ്രീതനാക്കി. ഭഗവാൻ ശിവന്റെ അനുവാദം വാങ്ങി വീണ്ടും ഗംഗയെ തപസ്സു ചെയ്ത്, ഗംഗാദേവിയെ പ്രത്യക്ഷ്യയാക്കി ഭൂമിയിലേക്ക് കൊണ്ടുവരുന്നതിനുള്ള അനുവാദം വാങ്ങി.

ഗംഗ അത്യുഗ്രശക്തിയുള്ള നദിയായി ഭൂമിയിലേക്കു പതിച്ചു. ഭഗവാൻ ഗംഗയെ തന്റെ ശിരസ്സിൽ താങ്ങിനിർത്തി. പക്ഷേ ഗംഗാനദി ശിവന്റെ ജടയിൽ നാലുവശത്തും തട്ടിതകർത്തൊഴുകാൻ ആരംഭിച്ചു. ഗംഗയുടെ അഹങ്കാരം മനസ്സിലാക്കിയ ശിവൻ ഗംഗയെ തന്റെ ശിരസ്സിനുള്ളിൽ ബന്ധിച്ചു. (ശിവൻ അങ്ങനെ ഗംഗാധരനായി). ഗംഗാനദി ഭൂമിയിലൂടെ പ്രവഹിക്കുവാനായി ഭഗീരഥൻ വീണ്ടും ശിവനെ തപസ്സു ചെയ്ത് പ്രീതിപെടുത്താനായി തപസ്സാരംഭിച്ചു. ഭഗീരഥനിൽ സം‌പ്രീതനായ ശിവൻ ഗംഗയെ മോചിപ്പിച്ചു. ശിവനിൽ നിന്നും മോചിതയായ ഗംഗ ശക്തിയായി ഹിമാലയത്തിലൂടെ താഴേയ്ക്ക് ഒഴുകി. ഹിമവത്സാനുവിൽ തപസ്സനുഷ്ഠിച്ചിരുന്ന ജഹ്നു മഹർഷിയുടെ ആശ്രമത്തിലൂടെ ഒഴുകിയ ഗംഗാനദിയിലെ വെള്ളത്തിൽ ആശ്രമം മുങ്ങി പോയി. കുപിതനായ ജഹ്നു മഹർഷി ഗംഗയെ മുഴുവനായും തന്റെ കമണ്ഡലുവിൽ ആവാഹിച്ചെടുത്തു പാനം ചെയ്തു. ഭഗീരഥൻ ജഹ്നുമഹർഷിയെ പ്രീതിപ്പെടുത്താനുള്ള ശ്രമം ആരംഭിച്ചു. ആദ്യം മഹർഷി ഭഗീരഥന്റെ അപേക്ഷ  നിരസിച്ചെങ്കിലും, ഒടുവിൽ മറ്റു മുനീന്ദ്രന്മാരുടെ അഭ്യർത്ഥനയിൽ ജഹ്നു മഹർഷി ഭഗീരഥന്റെ അപേക്ഷ അംഗീകരിക്കുകയും ഗംഗയെ തന്റെ ചെവിയിലൂടെ പുറത്തേക്ക് ഒഴുക്കി. (ഗംഗ അങ്ങനെ ജാഹ്നവിയായി).

അവസാനം എല്ലാ തടസ്സങ്ങളും തരണം ചെയ്ത് ഗംഗാനദിയെ പാതാളത്തിൽ കപിലാശ്രമത്തിൽ എത്തിക്കുകയും സഗര പുത്രന്മാരായ തന്റെ പിതാമഹന്മാരെ പനഃരുജ്ജീവിപ്പിക്കുകയും ചെയ്തു. ഭഗീരഥനാണ് ഗംഗാനദിയെ സ്വർഗ്ഗത്തിൽ നിന്നും ഭൂമിയിലും, പിന്നീട് പാതാളത്തിലും എത്തിച്ചതെന്നാണ് ഹൈന്ദവ വിശ്വാസം. അതിനാൽ ഗംഗയ്ക്ക് ഭാഗീരഥി എന്ന് മറ്റൊരു പേർ കൂടി ലഭിച്ചു. ഭഗീരഥന്റെ പൗത്രനാണ് പ്രസിദ്ധനായ ഋതുപർണ്ണൻ. ഋതുപർണ്ണന്റെ സഖനായിരുന്നു നൈഷാദരാജാവായിരുന്ന നളനും, പത്നി ദമയന്തിയും. (നോക്കുക: നളചരിതം)

## അവലംബം

വർഗ്ഗം: രാമായണത്തിലെ കഥാപാത്രങ്ങൾ
വർഗ്ഗം:സൂര്യവംശ രാജാക്കന്മാർ
കരിക്കിളി പക്ഷി സങ്കേതം

തമിഴ്നാട്, ചെന്നൈ-അണ്ണാ ജില്ലയിലെ മധുരാന്തകം താലൂക്കിലെ ചെങ്കൽപേട്ട് ജില്ലയിൽ സ്ഥിതി ചെയ്യുന്ന 61.21 ഹെക്ടർ (151.3 ഏക്കർ)  വിസ്തൃതിയുള്ള വളരെ പ്രശാന്തമനോഹരമായ രണ്ടു മഴവെള്ള ശേഖരണ തടാകങ്ങൾ ഉൾപ്പെട്ട ഒരു പക്ഷി സങ്കേതമാണ് **കരിക്കിളി പക്ഷി സങ്കേതം**.ചെന്നയിൽ നിന്നും 75 കിലോമീറ്റർ (47 മൈൽ) അകലെയാണ്  ഈ സ്ഥലം.  ദേശാടന ജലപക്ഷികൾ ഇവിടെ എത്തുന്നത് സെപ്റ്റംബർ, ഒക്ടോബർ മാസങ്ങളിലാണ്. തുഴഞ്ഞു  സഞ്ചരിക്കുന്ന പറക്കുന്ന താറാവിനം പക്ഷികൾക്കും ഇവിടം പ്രശസ്തമാണ്. സ്ടോർക്ക്‌, നീർപക്ഷി,  ഇരണ്ട , കുര്യൻ, കൊക്ക് തുടങ്ങിയ പക്ഷികളെ ധാരാളമായി കാണാം. ഈ സങ്കേതത്തിൽ നിന്ന് ഏകദേശം 100 ഇനം പക്ഷികളെ രേഖപ്പെടുത്തിയിട്ടുണ്ട്. 

## അവലംബം
http://www.forests.tn.nic.in/wildbiodiversity/bs_kbs.html 

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
വർഗ്ഗം:ഇന്ത്യയിലെ പ്രധാനപ്പെട്ട പക്ഷിമേഖലകൾ
വർഗ്ഗം:തമിഴ്നാട്ടിലെ സംരക്ഷിതമേഖലകൾ
ഹരിജൻ (പത്രം)

1933-ൽ മഹാത്മാഗാന്ധി ആരംഭിച്ച പത്രമാണ് **ഹരിജൻ**. ആഴ്ചയിൽ ഒന്ന് വീതമാണ് ഇത് പ്രസിദ്ധീകരിച്ചിരുന്നത്. ഇംഗ്ലീഷ്, ഹിന്ദി, ഗുജറാത്തി ഭാഷകളിൽ പ്രസിദ്ധീകരിച്ചിരുന്നു. ഇംഗ്ലീഷിൽ ഹരിജൻ എന്നും, ഹിന്ദിയിൽ ഹരിജൻ സേവ്ക് എന്ന പേരിലും, ഗുജറാത്തിയിൽ ഹരിജൻ ബന്ധു എന്ന പേരിലുമായിരുന്നു ഇത് പ്രസിദ്ധീകരിച്ചിരുന്നത്. സാമൂഹികവും സമ്പത്തികവുമായ പ്രശ്നങ്ങൾക്കാണ് ഹരിജൻ പ്രാധാന്യം നൽകിയിരുന്നത്. അഹമ്മദാബാദിൽ രൂപീകരിച്ചിരുന്ന നവജീവൻ ട്രസ്റ്റിനു കീഴിലാണ് ഇത് നടത്തിയിരുന്നത്.

1948-ൽ പ്രവർത്തനം നിലച്ചു.

## അവലംബം


## പുറമേനിന്നുള്ള കണ്ണികൾ
*Mahatma Gandhi And Mass Media
*Archives - Harijan 

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
വർഗ്ഗം:ഹിന്ദി ദിനപത്രങ്ങൾ
വർഗ്ഗം:ഗുജറാത്തി ദിനപത്രങ്ങൾ
വർഗ്ഗം:മഹാത്മാ ഗാന്ധി
കിഷ്കിന്ധ

രാമായണത്തിൽ പ്രതിപാദിക്കുന്ന വാനരരാജ്യമാണ് **കിഷ്കിന്ധ**.  (ഇംഗ്ലീഷ്: Kishkindha, കന്നട: ಕಿಶ್ಕಿನ್ದಾ, IAST: Kiṣkindhā, ദേവനാഗരി: किष्किन्‍धा) ത്രേതായുഗത്തിൽ കിഷ്കിന്ധയുടെ രാജാവ് ബാലിയും,  പിന്നീട് അനുജനായ സുഗ്രീവനും ആയിരുന്നതായി രാമായണത്തിൽ പറയുന്നു. സുഗ്രീവൻ രാജഭരണം നടത്തിയത് തന്റെ മന്ത്രിമാരിൽ പ്രധാനിയായ ഹനുമാന്റെ സഹായത്താലായിരുന്നു.  

ഈ വാനര രാജ്യം സ്ഥിതിചെയ്തിരുന്നത് ദക്ഷിണഭാരതത്തിലെ തുംഗഭദ്രാനദി തീരത്ത് കർണ്ണാടകയിലെ ഹംപിയുടെ അടുത്താണ്. തുംഗഭദ്രയുടെ അടുത്താണ് ഋശ്യമൂകാചലം എന്നറിയപ്പെട്ടിരുന്ന ബാലിമേറാമല എന്ന പർവ്വതം സ്ഥിതിചെയ്യുന്നത്. രാമായണ കാലഘട്ടത്തിൽ (ത്രേതായുഗത്തിൽ) വിന്ധ്യമലനിരകൾക്കു ദക്ഷിണഭാഗത്തുള്ള പ്രദേശം ദണ്ഡകാരണ്യം എന്നപേരിലാണ് പൊതുവെ അറിയപ്പെട്ടിരുന്നത്. മഹാഭാരതത്തിലും ഈ പ്രദേശത്തെപ്പറ്റി പരാമർശിക്കുന്നുണ്ട്. കുരുക്ഷേത്രയുദ്ധത്തിനുശേഷം യുധിഷ്ഠിരൻ നടത്തിയ രാജസൂയയാഗത്തെ തുടന്ന് ദക്ഷിണദിക്കിലേക്ക് പടനയിച്ച സഹദേവൻ ഇവിടെ വന്നിരുന്നതായി മഹാഭാരതത്തിൽ പറയുന്നുണ്ട്. 

## അവലംബം

വർഗ്ഗം: പുരാതന ഇന്ത്യ
വർഗ്ഗം: രാമായണം
ദി ടെലഗ്രാഫ് (പത്രം)

ഇംഗ്ലീഷിൽ പ്രസിദ്ധീകരിക്കുന്ന ഒരു ഇന്ത്യൻ വാർത്താ ദിനപത്രമാണ് **ടെലഗ്രാഫ്**. 1982-ൽ പ്രസിദ്ധീകരണം ആരംഭിച്ചു. കൊൽക്കത്തയാണ് ആസ്ഥാനം. എ.ബി.പി ഗ്രൂപ്പാണ് ഉടമസ്ഥർ. വടക്കു-കിഴക്കൻ ഇന്ത്യയിലെ ഏറ്റവുമധികം വായനക്കാരുള്ള ഇംഗ്ലീഷ് ദിനപത്രങ്ങളിൽ ഒന്നാണ് ടെലഗ്രാഫ്.

ഓഡിറ്റ് ബ്യൂറോ ഓഫ് സർക്കുലേഷൻ കണക്കനുസരിച്ച് 2008-ൽ പത്രത്തിന് 484,971 കോപ്പികളുടെ പ്രചാരമുണ്ട്. 2010-ലെ ഇന്ത്യൻ റീഡർഷിപ്പ് സർവേ അനുസരിച്ച് ടെലഗ്രാഫ് ഇന്ത്യയിൽ ഏറ്റവും കൂടുതൽപേർ വായിക്കുന്ന നാലാമത്തെ ഇംഗ്ലീഷ് ദിനപത്രമാണ്.
കൊൽക്കത്തക്ക് പുറമേ ഗുവഹാത്തി, ജോർഹത്ത്, സിലീഗൂരി, ജാംഷെഡ്പൂർ, റാഞ്ചി എന്നിവിടങ്ങളിൽനിന്നും പ്രസിദ്ധീകരിച്ചു വരുന്നു. ആന്ദമേള, ഉനിഷ്-കുരി, സനന്ത, അനന്തലോക്, ദേശ് മാഗസിൻ, എന്നീ ബംഗാളി പ്രസിദ്ധീകരണങ്ങളും ബിസ്സിനസ്സ് വേൾഡ് എന്ന ഇംഗ്ലീഷ് പ്രസിദ്ധീകരണവും ടെലഗ്രാഫിനു കീഴിൽ പ്രവർത്തിക്കുന്നു.

## ഇതും കൂടി കാണുക
*ആനന്ദബസാർ പത്രിക

## അവലംബം

## പുറമേനിന്നുള്ള കണ്ണികൾ
*  
* The Telegraph e-paper (E-Paper – Digital Replica of the newspaper)   

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
കൃപി

ഗൗതമപുത്രനായ ശരദ്വാനമഹർഷിയുടെ പുത്രിയാണ് **കൃപി**. ഭരദ്വാജപുത്രനായ ദ്രോണരാണ് കൃപിയെ വിവാഹം കഴിച്ചത്. ദ്രോണർക്ക് കൃപിയിൽ ജനിച്ച പുത്രനായിരുന്നു അശ്വത്ഥാമാവ്. ഗൗതമമുനിക്ക് അഹല്യയിൽ രണ്ടു പുത്രന്മാർ ജനിച്ചു. (ശതാനന്ദൻ, ശരദ്വാനൻ). മൂത്ത പുത്രനായ ശതാനന്ദൻ മിഥിലാപുരിയിലെ രാജാവായിരുന്ന ജനകന്റെ കുലഗുരുവായി. രണ്ടാമത്തെ പുത്രനായ ശരദ്വാനൻ വേദശാത്രങ്ങളിൽ തീരെ താല്പര്യം കാണിക്കാഞ്ഞതിനാൽ പിതാവായ ഗൗതമൻ അദ്ദേഹത്തെ വേദവിദ്യക്കു പകരം ആയുധവിദ്യ ആഭ്യസിഭിച്ചു. ആയുധവിദ്യയിൽ (പ്രത്യേകിച്ച് ധനുർവിദ്യ) അപാരപാണ്ഡിത്യം നേടിയ അദ്ദേഹത്തെ ജയിക്കാൻ മൂന്നു ലോകത്തും ആരുമുണ്ടായിരുന്നില്ല. വിദ്യാഭ്യാസ പൂർത്തീകരണത്തെ തുടർന്ന് ഗുരുപദേശമനുസരിച്ച് അദ്ദേഹം തപസ്സ് ചെയ്യാൻ ആരംഭിച്ചു.

ആയുധവിദ്യയിൽ അഗ്രഗണ്യനായ ശർദ്വാനനു തപഃശക്തികൂടി കൈവന്നാൽ ഉണ്ടായേക്കാവുന്ന ഭവിഷക്തു മുൻകൂട്ടി മനസ്സിലാക്കി ദേവേന്ദ്രൻ ജ്വാലാവതി എന്ന അപ്സരസ്സിനെ മഹർഷിയുടെ അടുത്തേക്ക് അയച്ചു. സുന്ദരിയായ ജ്വാലാവതിയുടെ സൗന്ദര്യത്തിൽ അല്പനേരം ഭ്രമിച്ചുപോയ അദ്ദേഹത്തിൽ നിന്നും രണ്ടു ഇരട്ട സന്താനങ്ങൾ ഉണ്ടായി. ഒരു ആൺ കുട്ടിയും (കൃപർ) രണ്ടാമത് ഒരു പെൺകുട്ടിയും (കൃപി). കുട്ടികൾ ഉണ്ടായങ്കിലും ശർദ്വാൻ തന്റെ തപസ്സ് തുടർന്നു പോന്നു. കാട്ടിൽ ഉപേക്ഷിച്ച ഈ ഇരട്ട കുട്ടികളെ കണ്ട് ചന്ദ്രവംശ രാജാവായിരുന്ന ശന്തനു എടുത്തു വളർത്തി. ഗംഗാദേവിയുടെ വിരഹദുഃഖത്തിൽ കഴിഞ്ഞിരുന്ന ശന്തനു മഹാരാജാവിനു ഇത് വളരെ സാന്ത്വനം ലഭിച്ചിരുന്നു. മഹാരാജാവിനുണ്ടായ മാറ്റത്തിൽ ഹസ്തിനപുരി ആകെ സന്തോഷിച്ചു. ശന്തനുവിന്റെ കൃപാകടാക്ഷത്താൽ വളർന്ന പൈതങ്ങളെ **[[കൃപർ]]** എന്നും **കൃപി** എന്നും പേരുവിളിച്ചു. വർഷങ്ങൾക്കുശേഷം തന്റെ തപസ്സ് മതിയാക്കി ശരദ്വാൻ ഹസ്തിനപുരിയിൽ വന്ന് ശന്തനുവിൽ നിന്നും രണ്ടു മക്കളേയും തന്റെ ആശ്രമത്തിലേക്ക് കൂട്ടികൊണ്ടു പോയി വളർത്തി.

  
## അവലംബം


വർഗ്ഗം: മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
അസ്തികൻ

[right|thumb|300px|[സർപ്പസത്രയാഗം|സർപ്പസത്രയാഗം നിർത്താൻ അഭ്യർത്ഥിക്കുന്ന അസ്തികൻ]]
നാഗകുമാരൻ, നാഗസ്ത്രീയായ ജരൽകാരുവിനു ജരൽകാരുവെന്ന ബ്രാഹ്മണനിൽ ജനിച്ച പുത്രനാണ് **അസ്തികൻ**. ചന്ദ്രവംശ രാജാവായിരുന്ന ജനമേജയൻ നടത്തിയ സർപ്പസത്രയാഗം അവസാനിപ്പിച്ചത് ബാലനായിരുന്ന അസ്തികന്റെ അഭ്യർത്ഥനയിലാണ് . നാഗങ്ങളുടെ മാതാവായ കദ്രുവിന്റെ വാക്കിനെ അനുസരിക്കാഞ്ഞതിനാലാണ് കദ്രു സർപ്പകുലത്തെ കുഴുവനും തീയിൽ വീണു മരിക്കട്ടെ എന്നു ശപിച്ചു. (ആദി പർവ്വം - മഹാഭാരതം) പിന്നീട് കദ്രുതന്നെ ശാപമോക്ഷവും നൽകിയിരുന്നു. ജരൽകാരുവിന്റെ പുത്രൻ ശാപത്തിൽ നിന്നും രക്ഷിക്കുമെന്നായിരുന്നു ശാപമോക്ഷം 

അഷ്ടനാഗങ്ങളിൽ ഒരാളായ തക്ഷകനിഗ്രഹം മുഖ്യ ഉദ്ദേശലക്ഷ്യമായികണ്ട് നടത്തിയ സർപ്പസത്രയാഗം നടന്നത് തക്ഷശിലയിലാണ്. ആരെയും കടത്തിവിടരുതെന്നുള്ള രാജവാക്യം തേജസ്വിയായ ബ്രാഹ്മണബാലനെ കണ്ട് യാഗശാലയിലെ കാവൽകാരും, ജനമേജന്റെ സഹോദരന്മാരും അല്പനേരത്തേക്ക് മറന്നുപോയി. യാഗശാലയിൽ എത്തിയ അസ്തികനെ കണ്ട് അവിടെയുണ്ടായിരുന്ന എല്ലാവരും ബഹുമാനപുരസ്സരം വന്ദിച്ചു. അസ്തികൻ യാഗശാലയിൽ പ്രവേശിച്ച് പാപകരമായ പ്രാണിഹിംസ നിർത്തിവെക്കാൻ ജനമേജയന്റെ പുരോഹിതനായ ശ്രുതശ്രവസ്സിനോട് പറഞ്ഞു. **അഹിംസാ പരമോ ധർമ്മഃ** ("മനസ്സുകൊണ്ടും, വാക്കുകൊണ്ടും, പ്രവൃത്തികൊണ്ടും, ഒരു ജീവിക്കുപോലും യാതൊരു തരത്തിലുള്ള ക്ലേശമോ വേദനയോ ഉണ്ടാകാതിരിക്കുന്നതാണ് അഹിംസ. അതിനുമേൽ വേറൊരു സുഖവും ഇല്ല")

ഏറ്റവും പാപകരം പ്രാണിഹിംസയാണന്നും, നിരപരാധികളായ സർപ്പങ്ങളെ ഹോമിച്ചതു കൊണ്ട് രാജാവിന് ഒരു പ്രയോജനവും ഉണ്ടാവില്ലന്നുള്ള സത്യം ഏവരേയും പറഞ്ഞു മനസ്സിലാക്കാൻ അദ്ദേഹത്തിനു കഴിഞ്ഞു. ബ്രാഹ്മണബാലന്റെ ആപ്തവാക്യത്തിൽ സംപ്രീതനായി യാഗം അവസാനിപ്പിക്കാൻ ജനമേജയനേയും ചണ്ഡഭാർഗ്ഗവനേയും കുലഗുരുവായിരുന്ന ശ്രുത്രശ്രവസ്സ് ഉപദേശിച്ചു. വേദവ്യാസനും അസ്തികന്റെ വാക്കുകളോട് യോജിച്ചു. തുടർന്ന് ജനമേജയൻ സർപ്പസത്രം നിർത്തിവെക്കാൻ ഉത്തരവിട്ടു, തക്ഷകനെ മോചിപ്പിക്കുകയും ചെയ്തു. നാഗവംശത്തെ ഉന്മൂലനം ചെയ്യാനുള്ള ശ്രമത്തിൽനിന്നും അസ്തികന്റെ വേദവാക്കുകളെ മാനിച്ച് ജനമേജയൻ പിന്തിരിഞ്ഞുവെന്ന് മഹാഭാരതത്തിൽ സംഭവപർവ്വത്തിൽ വളരെ വിശദമായി വർണ്ണിക്കുന്നുണ്ട്.

## അവലംബം


വർഗ്ഗം:മഹാഭാരതത്തിലെ കഥാപാത്രങ്ങൾ
ഇടിഞ്ഞിൽ

ഇന്ത്യയിലെ വരണ്ട കാലാവസ്ഥയുള്ള ആവാസവ്യവസ്ഥയിൽ കാണപ്പെടുന്ന ഒരു  ഔഷധസസ്യമാണ് **ഇടിഞ്ഞിൽ**. ഇത് **കിളി ഇടിഞ്ഞിൽ** എന്നും അറിയപ്പെടുന്നു. ഇതിന്റെ ശാസ്ത്രീയനാമം *Commiphora caudata* എന്നാണ്. (കോഴിക്കോട് ഭാഗങ്ങളിൽ **ഇടിഞ്ഞിൽ** എന്നാൽ ക്ഷേത്രങ്ങൾക്ക് ചുറ്റും (ചുറ്റമ്പലത്തിൽ) എണ്ണയൊഴിച്ച് ദീപം തെളിയിക്കാൻ ഉപയോഗിച്ചുവരുന്ന കുഴിഞ്ഞ കൈക്കുമ്പിളിന്റെ ആകൃതിയും ഏകദേശം അത്രതന്നെ വലിപ്പമുള്ള ഇരുമ്പ് കൊണ്ടോ പിച്ചളകൊണ്ടോ ഉണ്ടാക്കിയ സാധനമാണ്) ചില സ്ഥലങ്ങളിൽ ഇളിഞ്ഞിൽ എന്നും പറയുന്നുണ്ട്.

## വിവരണം
ശരാശരി 10 മീറ്റർ വരെ പൊക്കത്തിൽ ശാഖോപശാഖകളായി വളരുന്ന, തണ്ടുകളിൽ നിന്നും നേർത്ത തൊലി പൊഴിക്കുന്ന സസ്യം കൂടിയാണിത്. ഇലകൾ മിനുസമാർന്നതും അരികുകൾ സർപ്പിളാകൃതിയിലും കാണപ്പെടുന്നു. തായ്തണ്ടിൽ നിന്നും ഉണ്ടാകുന്ന ശാഖകളിൽ 5-7 ഇലകൾ വരെ സമ്മുഖമായി ക്രമീകരിച്ചിരിക്കുന്നു. പൂക്കൾ    ചെറുതും സുഗന്ധമുള്ളതുമാണ്. ഒരു വിത്ത് മാത്രം കാണപ്പെടുന്ന കായ്കൾ മാംസളവും ഗോളാകൃതിയിലും ഉള്ളതുമാണ്.

## ഔഷധ ഉപയോഗം
ഒടിവ്, ചതവ് എന്നിവയ്ക്ക് ഇത് ഔഷധമായി ഉപയോഗിക്കുന്നു. നാടൻ രീതിയിൽ ഉളുക്കിനു ഇതിന്റെ തൊലി അരച്ച് പുരട്ടാറുണ്ട്.

## രസഗുണങ്ങൾ
* രസം - കഷായം, മധുരം
* ഗുണം - ലഘു, സ്നിഗ്ദ്ധം
* വീര്യം - ശീതം

## അവലംബം

## പുറത്തേക്കുള്ള കണ്ണികൾ

ലഘുചിത്രം|ഇടിഞ്ഞിൽ പൂവ്

വർഗ്ഗം:ഔഷധസസ്യങ്ങൾ
വർഗ്ഗം:ബർസറേസീ
വർഗ്ഗം:കേരളത്തിലെ സസ്യജാലം
മൂവില

പടർന്നു വളരുന്ന ഒരു ഔഷധസസ്യമാണ് **മൂവില**. ഇത് **ശലപർണി** എന്ന പേരിലും അറിയപ്പെടുന്നു.  ഇതിന്റെ ശാസ്ത്രീയനാമം *Pseudarthria viscida* എന്നാണ്. 

## രസഗുണങ്ങൾ
* രസം - മധുരം
* ഗുണം - ലഘു
* വീര്യം - ഉഷ്ണം

## മറ്റ് പേരുകൾ
* ഹിന്ദി -  चपकनो 
* തമിഴ് - நீர்மல்லி

## ഘടന
ശരാശരി ഒരു മീറ്റർ വരെ പൊക്കത്തിൽ വളരുന്ന ഇതിന്റെ തണ്ടുകൾ കനം കുഞ്ഞതും വെളുത്തതും നേർത്തതുമായ  രോമങ്ങളാൽ അലംകൃതവുമാണ്. ദീർഘ വൃത്താകൃതിയിൽ കാണപ്പെടുന്ന ഇതിന്റെ  ഇലകൾ ഒരു തണ്ടിൽ മൂന്നെണ്ണം വീതം ക്രമീകരിച്ചിരിക്കുന്നു. പയറിന്റെ പൂക്കളോട് സാദൃശ്യം കാണിക്കുന്ന പൂക്കൾക്ക് പിങ്ക്, പർപ്പിൾ എന്നീ നിറങ്ങൾ ആയിരിക്കും ഉണ്ടാകുക. നാലുമുതൽ ആറ് വരെ കായ്കൾ പരന്നതും രോമാവൃതവുമായ കായ്കളിൽ കാണപ്പെടുന്നു. ഇതിന്റെ വേരാണ് ഔഷധങ്ങളിൽ ഉപയോഗിക്കുന്നത്.

## അവലംബം

* Prodr. Fl. Ind. Orient. 1: 209. 1834 [10 Oct 1834]
* 

വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഫാബേസീ
കുരീൽ

പശ്ചിമഘട്ടമലനിരകളിലെ നിത്യഹരിത വനങ്ങളിൽ കണ്ട് വരുന്ന ഒരു ഔഷധസസ്യമാണ് **കുരീൽ**(South-Indian Uvaria) അല്ലെങ്കിൽ **കൊരണ്ടപ്പഴം** . *നറുംപാണൽ* എന്ന പേരിലും പ്രാദേശികമായി അറിയപ്പെടുന്ന ഇതിന്റെ ശാസ്ത്രീയനാമം *Uvaria narum (Dunal) Well* എന്നാണ്.

## രസഗുണങ്ങൾ
* രസം - കഷായം, മധുരം
* ഗുണം - ഗുരു
* വീര്യം - ശീതം

## ഘടന
വണ്ണം കുറഞ്ഞതും ബലമുള്ള തണ്ടുകളോട് കൂടിയതും ശാഖകളായി പടർന്ന് വളരുന്നതുമായ ഒരു സസ്യമാണിത്. തണ്ടിന് കറുപ്പ് കലർന്ന വയലറ്റ് നിറമാണുള്ളത്. നീളമുള്ളതും അഗ്രം കൂർത്തതുമായ ഇലകൾ ഒരെണ്ണം വീതം തായ്ത്തണ്ടിന്റെ ഇരുവശത്തുമായി ഓരോ ഇലത്തണ്ടുകളിൽ ഉണ്ടാകുന്നു. പത്രകക്ഷത്തിൽ നിന്നും നീളമുള്ള തണ്ടുകളിൽ കുലയായി പൂക്കൾ ഉണ്ടാകുന്നു. കായ്കൾക്ക് പച്ചനിറവും പാകമാകുമ്പോൾ വയലറ്റ് കലർന്ന കറുപ്പ് നിറവുമാകുന്നു. ഇലകൾ, വേരുകൾ എന്നിവയാണ് ഔഷധങ്ങളിൽ ഉപയോഗിക്കുന്നത്.

## ചിത്രശാല

പ്രമാണം:Uvaria narum 10.JPG|കുരീൽ
പ്രമാണം:Uvaria narum 05.JPG|പൂവ്
പ്രമാണം:Uvaria narum 01.JPG|പാകമായ കായകൾ
പ്രമാണം:Uvaria narum 02.JPG|വിത്തുകൾ


## അവലംബം

## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=21&key=0

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സപുഷ്പികൾ
വർഗ്ഗം:യുവേറിയ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സഗരൻ

സൂര്യവംശ രാജാവ്. ഹരിശ്ചന്ദ്രനുശേഷം അയോദ്ധ്യ ഭരിച്ച മഹാനായ രാജാവായിരുന്നു **സഗരൻ**. അദ്ദേഹം നടത്തിയ അശ്വമേധയാഗം പ്രസിദ്ധമാണ്. അദ്ദേഹത്തിനു കേശിനി, സുമതി എന്നീ രണ്ടു പത്നിമാരുണ്ടായിരുന്നു. സഗരരാജാവിന് കേശിനിയിൽ ഒരു പുത്രൻ ജനിച്ചു. അസമഞ്ജൻ എന്നായിരുന്നു പേർ. വളരെ വർഷങ്ങൾക്കുശേഷവും സുമതിക്ക് പുത്രന്മാരുണ്ടായില്ല. സുമതിയുടെ പുത്രദുഃഖം മാറ്റാൻ അറുപതിനായിരം പുത്രന്മാരെ അദ്ദേഹം ദത്തെടുത്തു.

ഭൃഗുമുനിയുടെ കാർമ്മികത്വത്തിൽ സഗരൻ അശ്വമേധയാഗം നടത്താൻ ആഗ്രഹിച്ചു. യാഗശാലയുടെ ചുമതല കേശിനിയുടെ പുത്രൻ അസമഞ്ജനും, യാഗാശ്വത്തിനൊപ്പം ദിഗ്-വിജയം നടത്താൻ  സുമതിയുടെ അറുപതിനായിരം പുത്രന്മാരേയും അദ്ദേഹം നിയുക്തരാക്കി. അതിനുശേഷം യാഗദീക്ഷ സ്വീകരിച്ച് അദ്ദേഹം യാഗശാലയിൽ പ്രവേശിച്ചു. അശ്വമേധയാഗത്തിൽ അസൂയാലുവായ ദേവേന്ദ്രൻ യാഗം മുടക്കാനായി യാഗാശ്വത്തെ (കുതിരയെ) തട്ടിക്കൊണ്ടുപോയി. പാതാളത്തിൽ തപസ്സ് അനുഷ്ഠിച്ചിരുന്ന കപില മഹർഷിയുടെ ആശ്രമത്തിൽ കുതിരയെ ബന്ധിച്ചു ദേവേന്ദ്രൻ അവിടെ നിന്നും കടന്നുകളഞ്ഞു. യാഗാശ്വത്തെ ഭൂമി മുഴുവൻ അന്വേഷിച്ചിട്ടും കണ്ടത്താനായില്ല. ഒടുവിൽ സഗരപുത്രന്മാർ അശ്വത്തെ പാതാളത്തിൽ കപിലമഹർഷിയുടെ ആശ്രമത്തിൽ കണ്ടെത്തി. യാഗാശ്വത്തെ മോഷ്ടി‌ച്ചത്  കപിലമഹർഷിയാണന്നു തെറ്റിദ്ധരിച്ച് സഗരപുത്രന്മാർ മഹർഷിയെ ക്രമത്തിലധികം അധിഷേപിച്ചു. അതുകേട്ട് കോപാന്ധനായ കപിലമുനി സഗരപുത്രന്മാരായ അറുപതിനായിരം പേരെയും ശപിച്ചു ഭസ്മമാക്കി. യാഗാശ്വം നഷ്ടപ്പെടുകയും, അത് അന്വേക്ഷിച്ചു പോയ പുത്രന്മാർ മടങ്ങി വരാതിരിക്കുകയും ചെയ്തതിനാൽ സഗരനു യാഗം നിർത്തിവയ്ക്കേണ്ടിവന്നു.

അശ്വമേധയാഗം തടസ്സപ്പെട്ടതിനാൽ ദുഃഖിതനായ അദ്ദേഹം അസമഞ്ജന്റെ പുത്രനായ അംശുമാനെ അന്വേഷണാർത്ഥം നിയോഗിച്ചു. (അസമഞ്ജൻ യാഗശാലയുടെ മേൽനോട്ടത്തിലായതിനാലാണ് ബാലനായ അംശുമാനെ നിയോഗിച്ചത്). സഗരപുത്രന്മാർ പോയ വഴിതന്നെ അംശുമാനും യാത്രചെയ്തു. ഒടുവിൽ പാതാളത്തിൽ എത്തിച്ചേർന്ന് കപിലാശ്രമപരിസരത്ത് കുതിരയെ കണ്ടെത്തി. ബാലനായ അംശുമാൻ കപില മഹർഷിയോട് മാപ്പപേക്ഷിക്കുകയാൽ അദ്ദേഹം കുതിരയെ തിരിച്ചേൽപ്പിച്ചു. തുടർന്ന് മഹർഷി  സഗരപുത്രന്മാർക്ക് ശാപമോക്ഷം കൊടുത്തു. (ആകാശഗംഗയെ ഭൂമിയിലെത്തി‌ച്ചു സ്പർശിക്കവഴി ശാപമോക്ഷം ലഭിക്കുമെന്ന് അനുഗ്രഹിച്ചു). അംശുമാൻ യാഗാശ്വത്തെ തിരി‌ച്ച് അയോദ്ധ്യയിൽ കൊണ്ടുവരികയും മുടങ്ങിയ അശ്വമേധയാഗം ഭംഗിയായി പൂർത്തീകരിക്കുകയും ചെയ്തു. അംശുമാന്റെ പുത്രനായ ദിലീപന്റെ പുത്രനായ ഭഗീരഥൻ, തന്റെ പിതാമഹന്മാരായ സഗരപുത്രന്മാർക്കു (60,000 പുത്രന്മാർ) മോക്ഷം നൽകുവാനായി ആകാശഗംഗയെ ഭൂമിയിലും പിന്നീട് പാതാളത്തിലും എത്തിച്ചു. (ഭഗീരഥ പ്രയത്നം എന്ന പ്രയോഗം തന്നെ നിലവിൽ വന്നത് അങ്ങനെയാണ്. ). സഗരനുശേഷം അയോദ്ധ്യ ഭരിച്ചത് അസമഞ്ജന്റെ പുത്രനായ അംശുമാനായിരുന്നു.

## അവലംബം

വർഗ്ഗം: രാമായണത്തിലെ കഥാപാത്രങ്ങൾ
വർഗ്ഗം:സൂര്യവംശ രാജാക്കന്മാർ
നാഷണൽ ഫിലിം ഡെവലപ്മെന്റ് കോർപ്പറേഷൻ

ഇന്ത്യയിൽ ചലച്ചിത്ര രംഗത്തിന്റെ സമഗ്ര അഭിവൃദ്ധി ലക്ഷ്യമാക്കി ന്യൂഡൽഹി ആസ്ഥാനമാക്കി 1975-ൽ സ്ഥാപിതമായ ദേശീയസ്ഥാപനമാണ് **നാഷണൽ ഫിലിം ഡെവലപ്മെന്റ് കോർപ്പറേഷൻ** (എൻ.എഫ്.ഡി.സി). വാർത്താവിനിമയ മന്ത്രാലയത്തിനു കീഴിലാണ് ഇത് പ്രവർത്തിക്കുന്നത്. കലാമൂല്യമുള്ളതും കാലികപ്രസക്തവുമായ ചലച്ചിത്ര-ഡോക്യുമെന്ററികളുടെ നിർമ്മാണത്തിലൂടെ ഇന്ത്യൻ ചലച്ചിത്ര വ്യവസായത്തെ ത്വരിതപ്പെടുത്തുക, ചലച്ചിത്ര-സാങ്കേതിക പ്രവർത്തനങ്ങൾക്ക് സൗകര്യം ചെയ്തുകൊടുക്കുക തുടങ്ങിയ ലക്ഷ്യങ്ങളോടെയാണ് എൻ.എഫ്.ഡി.സി. പ്രവർത്തനങ്ങൾക്ക് തുടക്കം കുറിച്ചത്.

## ചരിത്രം
1975-ൽ സ്ഥാപിതമായി. 1970-കളീൽ ആവിർഭവിച്ച സമാന്തരസിനിമക്ക് ശക്തി പകരുന്നതിൽ പ്രധാന പങ്കുവഹിച്ചു. കൂടുതൽ ക്രിയാത്മകവും സാമൂഹ്യപ്രാധാന്യവുമുള്ള സിനിമ-ഡോക്യുമെന്ററികളുടെ നിർമ്മാണമാണ് എൻ.എഫ്.ഡി.സി.യുടെ മുഖ്യലക്ഷ്യങ്ങളിലൊന്ന്. ഇതിനായി ഈ സ്ഥാപനം ധനസഹായവും നല്കിവരുന്നു. ഇത്തരത്തിൽ 300-ലധികം സിനിമകൾ എൻ.എഫ്.ഡി.സി. ഇതിനകം നിർമിച്ചിട്ടുണ്ട്. ഇതിലൂടെ, പ്രമേയപരമായും സാങ്കേതികമായും ഇന്ത്യൻ ചലച്ചിത്ര മേഖലയിൽ പുതിയ പല പരീക്ഷണങ്ങൾക്കും തുടക്കംകുറിക്കാൻ എൻ.എഫ്.ഡി.സി.ക്ക് സാധിച്ചിട്ടുണ്ട്.

ശ്യാം ബെനഗൽ, സത്യജിത് റേ, ഗൗതം ഘോഷ്, അപർണ സെൻ തുടങ്ങിയ പ്രഗൽഭരായ ചലച്ചിത്ര പ്രതിഭകളുടെ സിനിമകൾ ഇക്കൂട്ടത്തിൽപ്പെടുന്നു. മലയാളത്തിൽ, അടൂർ ഗോപാലകൃഷ്ണൻ എം.പി. സുകുമാരൻ നായർ, ജി. അരവിന്ദൻ, ജയരാജ് തുടങ്ങിയവരുടെ സിനിമകളും എൻ.എഫ്.ഡി.സി.യുടെ ധനസഹായത്തോടെ നിർമിച്ചിട്ടുണ്ട്.

വിദേശരാജ്യങ്ങളിൽനിന്നുള്ള കാലിക പ്രസക്തവും കലാമൂല്യമുള്ളതും പരീക്ഷണാത്മകവുമായ ചലച്ചിത്രങ്ങളെ ഇന്ത്യൻ ചലച്ചിത്രമേഖലയ്ക്ക് പരിചയപ്പെടുത്തുക എന്നതാണ് എൻ.എഫ്.ഡി.സി.ക്കുള്ള മറ്റൊരു പ്രധാന ലക്ഷ്യം. ഇതിന്റെ ഭാഗമായി രാജ്യത്തിന്റെ പല ഭാഗങ്ങളിലായി ചലച്ചിത്ര പ്രദർശനങ്ങളും ചലച്ചിത്ര മേളകളും നടത്തിവരുന്നു. ഇതോടൊപ്പം ഇന്ത്യയിൽ പുറത്തിറങ്ങാറുള്ള ചലച്ചിത്രങ്ങൾ വിദേശരാജ്യങ്ങളിൽ പ്രദർശിപ്പിക്കാൻ സൗകര്യമൊരുക്കുകയും ചെയ്യുന്നു.

ചലച്ചിത്ര നിർമ്മാണത്തിനാവശ്യമായ സാങ്കേതിക സൗകര്യങ്ങളും (പോസ്റ്റ് പ്രൊഡക്ഷൻ) നാഷണൽ ഫിലിം ഡെവലപ്മെന്റ് കോർപ്പറേഷൻ ചെയ്തുകൊടുക്കാറുണ്ട്. ഇന്ത്യയിൽ പല സംസ്ഥാനങ്ങളിലും എൻ.എഫ്.ഡി.സി.ക്ക് കീഴിൽ സ്റ്റുഡിയോകളും മറ്റും പ്രവർത്തിച്ചുവരുന്നുണ്ട്.

ചലച്ചിത്രമേഖലയിലെ ഗവേഷണങ്ങൾക്കും മറ്റുമായി എൻ.എഫ്.ഡി.സി. സാമ്പത്തിക സഹായം നല്കാറുണ്ട്. കലാമൂല്യമുള്ള അനേകം ഹിന്ദി, പ്രാദേശികഭാഷാചിത്രങ്ങൾ ഈ സ്ഥാപനത്തിന്റെ സഹായത്തോടെ നിർമ്മിക്കപ്പെട്ടിട്ടുണ്ട്. ചലച്ചിത്ര വിദ്യാർഥികൾക്കായി ചലച്ചിത്ര പഠന-ആസ്വാദനക്യാമ്പുകളും മറ്റും ഇതിന്റെ ഭാഗമായി സംഘടിപ്പിച്ചുവരുന്നു. 

## അവലംബം

## പുറമേനിന്നുള്ള കണ്ണികൾ
*NFDC's official site
*NFDC Films
* 

വർഗ്ഗം:ചലച്ചിത്രം
ഉപരാഷ്ട്രപതി (ഇന്ത്യ)

ഇന്ത്യാ ഗവൺമെന്റിൽ രാഷ്ട്രപതിക്കുശേഷമുള്ള ഉയർന്ന പദവി - ഇന്ത്യയിലെ രണ്ടാമത്തെ ഉയർന്ന പദവി - ആണ് **ഉപരാഷ്ട്രപതിയുടേത്.** () ഇന്ത്യയുടെ പാർലമെന്റിന്റെ ഉപരിസഭയായ **രാജ്യസഭയുടെ അദ്ധ്യക്ഷൻ** എന്ന നിയമനിർമ്മാണാധികാരവും ഉപരാഷ്ട്രപതിയിൽ നിക്ഷിപ്തമായിരിക്കുന്നു. രാഷ്ട്രപതിയുടെ സ്ഥാനത്ത്  ഏതെങ്കിലും സാഹചര്യത്തിൽ ഒഴിവുവരുന്ന പക്ഷം താല്കാലികമായി അദ്ദേഹത്തിന്റെ അധികാരങ്ങൾ വിനിയോഗിക്കാനുള്ള ഉത്തരവാദിത്തവും ഇന്ത്യയുടെ ഭരണഘടന പ്രകാരം ഉപരാഷ്ട്രപതിക്കുണ്ട്.

ഇന്ത്യൻ ഭരണഘടനയുടെ 63-ാം അനുച്ഛേദം "ഇന്ത്യയ്ക്ക് ഒരു ഉപരാഷ്ട്രപതി ഉണ്ടായിരിക്കണം" എന്ന് നിഷ്കർഷിക്കുന്നു. ഇന്ത്യയുടെ ഇപ്പോഴത്തെ ഉപരാഷ്ടപതി വേങ്കൈ നായിഡു ആണ്. 

## അധികാരങ്ങളും ഉത്തരവാദിത്തങ്ങളും
മരണമോ, രാജിവെയ്കലോ, നീക്കം ചെയ്യലോ തുടങ്ങിയതരത്തിലുള്ള സാഹചര്യങ്ങളിൽ ഇന്ത്യയുടെ രാഷ്ട്രപതി പദം ഒഴിവുവരുന്ന പക്ഷം പുതിയ രാഷ്ട്രപതിയെ സമ്മതിദായക സമൂഹം തെരഞ്ഞെടുക്കുന്നതുവരെ - പരമാവധി 6 മാസം - രാഷ്ട്രപതിയെപ്പോലെ പ്രവർത്തിക്കുവാൻ ഉപരാഷ്ട്രപതിക്ക് ഭരണഘടന ഉത്തരവാദിത്തം നൽകുന്നു. ഇക്കാലയളവിൽ അദ്ദേഹം രാജ്യസഭയുടെ അദ്ധ്യക്ഷനായി പ്രവർത്തിക്കാൻ പാടുള്ളതല്ല. 

രാജ്യസഭയുടെ അധികാരോത്ഭൂതമായ (എക്സ്-ഒഫീഷ്യോ) അദ്ധ്യക്ഷനാണ് ഉപരാഷ്ട്രപതി. രാജ്യസഭയിലെ എല്ലാ ബില്ലുകളും പ്രമേയങ്ങളും അദ്ദേഹത്തിന്റെ അനുമതിയോടെമാത്രമേ അവതരിപ്പിക്കാനാവൂ. അതേസമയം രാജ്യസഭയിലെ അംഗം അല്ലാത്തതിനാൽ അദ്ദേഹത്തിന് സഭയിൽ വോട്ടവകാശം ഇല്ല. രാഷ്ട്രപതിക്കുശേഷം ഇന്ത്യയിലെ രണ്ടാമത്തെ പരമോന്നതപദവിയാണ് ഉപരാഷ്ടരപതിയുടേത്. രാഷ്ട്രപതിക്കാണ് ഉപരാഷ്ട്രപതി രാജി സമർപ്പിക്കുന്നത്. 

## യോഗ്യതകൾ
* ഇന്ത്യയിലെ പൌരനായിരിക്കണം
*മുപ്പത്തിയഞ്ച് വയസ്സ് പ്രായമുണ്ടായിരിക്കണം
*രാജ്യസഭാ അംഗം ആകുന്നതിനുള്ള യോഗ്യതയുണ്ടായിരിക്കണം
*ഇന്ത്യാഗവൺമെന്റിലോ, സംസ്ഥാനസർക്കാരിലോ, തദ്ദേശസ്ഥാപനങ്ങളിലോ ലാഭദായകമായ പദവികൾ വഹിക്കുവാൻ പാടില്ല
## തെരഞ്ഞെടുപ്പ്

## തെരഞ്ഞെടുപ്പ്

## നീക്കം ചെയ്യൽ
## ഇന്ത്യയിലെ ഉപരാഷ്ട്രപതിമാ

## അവലംബം


വർഗ്ഗം:ഇന്ത്യൻ പാർലമെന്റ്
വെള്ളിയാർ പുഴ

പാലക്കാട് ജില്ലയിലെ സൈലന്റ് വാലി മലനിരകളിലൂടെ രൂപംകൊണ്ട് തിരുവിഴാംകുന്ന് നിന്ന് ആരംഭിച്ച് കടലുണ്ടിപ്പുഴയിൽ ചേരുന്ന പുഴയാണ് വെള്ളിയാർപ്പുഴ.ഒലിപ്പുഴ, വെള്ളിയാർ പുഴ എന്നിവയാണ് കടലുണ്ടിപ്പുഴയുടെ പ്രധാന സ്രോതസ്സുകൾ. അലനല്ലൂർ മേലാറ്റൂർ കീഴാറ്റൂർ പഞ്ചായത്തുകളിലൂടെ പുഴ കടന്നു പോവുന്നുണ്ട്. 

## ചിത്രശാല

File:Velliyar puzha2.jpg
File:Velliyar Puzha5.JPG|വെള്ളിയാർ പുഴയിലെ ഒരു പാറക്കെട്ട്
File:Velliyar_Puzha6.JPG

Velliyar river thiruvizhamkunnu.jpg|ഒരു വെള്ളച്ചുഴി



വർഗ്ഗം:കടലുണ്ടിപ്പുഴ

## അവലംബങ്ങൾ